JAROSŁAW kɛ eŋa Beata * kɛɛ akɛ: “Je lɛŋ guɔyeli hé wɔjwɛŋmɔ fɛɛ afii nyɔŋma, ni wɔná nii waa. Eyɛ mli akɛ atsɔse wɔ yɛ anɔkwale lɛ mli moŋ, shi wɔdu gbɛ kwraa ni wɔnu he akɛ wɔnyɛŋ wɔku wɔsɛɛ kɛba.”\nNyɛmi nuu kroko ni atsɛɔ Marek lɛ kɛɛ akɛ: “Akɛni tsakemɔ ba maŋkwramɔ kɛ shihilɛ yɛ Poland mli lɛ hewɔ lɛ, kɛ́ miná nitsumɔ ŋmɛnɛ lɛ, wɔ lɛ eje midɛŋ. Enɛ ha mihao waa. Mishe gbeyei akɛ mato mi diɛŋtsɛ minitsumɔ shishi, ejaakɛ mibɛ guɔyeli he ŋaa. Yɛ naagbee lɛ, mije eko shishi kɛjwɛŋmɔ lɛ akɛ, ebaaye ebua mi ni maha miweku lɛ nine ashɛ amɛheloonaa hiamɔ nii anɔ yɛ gbɛ ni yeŋ mi awui yɛ mumɔŋ lɛ nɔ. Beni be shwie mli lɛ, mina akɛ misusumɔ lɛ ejaaa kwraa.”\nAkɛni je nɛŋ shihilɛ miiya nɔ emli miiwa waa ni mɛi ni bɛ nitsumɔ lɛ ayi miiya nɔ eefa hewɔ lɛ, enɛ he ahuntoo haa aŋkroaŋkroi komɛi kpɛɔ yiŋ ni nilee bɛ mli. Nyɛmimɛi komɛi ekpɛ amɛyiŋ akɛ kɛ́ abi ni amɛye bei babaoo yɛ amɛnitsumɔ mli fe bɔ ni amɛfɔɔ feemɔ lɛ amɛbaakpɛlɛ nɔ, amɛbaatsu nitsumɔ kroko kɛfata nɔ ni amɛtsuɔ lɛ he, loo amɛbaato amɛ diɛŋtsɛ amɛnitsumɔ shishi eyɛ mli akɛ amɛbɛ niiashikpamɔ moŋ. Amɛsusuɔ akɛ shika kroko ni amɛbaaná kɛfata nɔ ni amɛnáa momo lɛ he lɛ baaye abua weku lɛ, ni eyeŋ amɛ awui yɛ mumɔŋ. Fɛɛ sɛɛ lɛ, shihilɛi ni akpaaa gbɛ kɛ agbɛnɛ shika saji ni damɔɔɔ he kome lɛ baanyɛ afite gbɛjianɔtoo ni asusu he jogbaŋŋ lɛ po. Enɛ hewɔ lɛ, hiɛkɔ̃ɔ tsɔne lɛ edu mɛi komɛi, ni amɛkɛ mumɔŋ nibii eshã afɔle yɛ heloonaa nibii ahewɔ.—Jaj. 9:11, 12.\nNyɛmimɛi hii kɛ yei komɛi eha je nɛŋ nibii ehé amɛjwɛŋmɔ aahu akɛ amɛnáaa dekã kɛhaaa aŋkro nikasemɔ, kpeeiyaa, loo shiɛmɔyaa. Ekã shi faŋŋ akɛ, enɛ baaye amɛ awui yɛ mumɔŋ ni ebaasa wekukpãa ni kã amɛ kɛ Yehowa teŋ lɛ he. Enɛ hu baanyɛ eha amɛkwa wekukpãa kroko ni he hiaa—naanyobɔɔ ni yɔɔ amɛ kɛ “mɛi ni ji hemɔkɛyeli lɛ webii lɛ” ateŋ lɛ. (Gal. 6:10) Mɛi komɛi tsiɔ amɛhe kɛjɛɔ amɛnyɛmimɛi Kristofoi lɛ ahe fiofio. Ha wɔkɛ hiɛdɔɔ asusu sane nɛɛ he wɔkwɛ.\nSɔ̃ Kã Wɔnɔ akɛ Wɔye Wɔbua Wɔnyɛmimɛi Heyelilɔi Lɛ\nÁkɛ nyɛmimɛi hii kɛ yei lɛ, wɔnáa hegbɛi babaoo ni wɔkɛbaajie suɔmɔ kpo wɔtsɔɔ wɔhe. (Rom. 13:8) Eeenyɛ efee akɛ ona ‘ohiafoi loo nɔnalɔi ní bolɔɔ tsɛ́ɔ bualɔ’ yɛ osafo lɛ mli. (Hiob 29:12) Ekolɛ osafoŋbii lɛ ekomɛi bɛ heloonaa hiamɔ nii. Bɔfo Yohane kai wɔ hegbɛ ni enɛ gbeleɔ kɛhaa wɔ lɛ. “Mɔ ni yɔɔ je nɛŋ nii, ni enaa akɛ efi enyɛmi, ni emli joɔ yɛ enɔ lɛ: te aaafee tɛŋŋ ni Nyɔŋmɔ suɔmɔ lɛ aaahi emliŋ?”—1 Yoh. 3:17.\nEkolɛ shihilɛ ni tamɔ nɛkɛ eta otsuiŋ ni eha oye obua mɛi krokomɛi jogbaŋŋ. Fɛɛ sɛɛ lɛ, jeee heloonaa yelikɛbuamɔ pɛ nɔ wɔtsɔɔ wɔjieɔ suɔmɔ kpo wɔtsɔɔ nyɛmimɛi lɛ. Ekolɛ amɛteŋ mɛi komɛi bolɔɔ tsɛ́ɔ bualɔ akɛni amɛhe efee shoo loo amɛnijiaŋ eje wui lɛ hewɔ. Ekolɛ amɛmiiye hela ko ni naa wa, amɛsuɔlɔ ko egbo, loo amɛnuɔ he akɛ amɛhe bɛ sɛɛnamɔ. Gbɛ kome ni wɔbaanyɛ wɔtsɔ nɔ wɔwo amɛ hewalɛ ji, ni wɔbo amɛtoi ni wɔkɛ amɛ agba sane ni wɔkɛtsɔɔ akɛ wɔhiɛ yɛ amɛhenumɔŋ kɛ mumɔŋ hiamɔ nii anɔ. (1 Tes. 5:14) Bei pii lɛ, enɛ haa suɔmɔ ni yɔɔ wɔ kɛ wɔnyɛmimɛi lɛ ateŋ lɛ mli waa.\nAsafoŋ onukpai titri baanyɛ amɛkɛ musuŋtsɔlɛ abo mɛi nɛɛ atoi, amɛtsɔɔ akɛ amɛnuɔ amɛ shishi, ni amɛjɛ suɔmɔ mli amɛkɛ Ŋmalɛ naa ŋaawoo aha amɛ. (Bɔf. 20:28) Kɛ́ asafoŋ onukpai lɛ fee nakai lɛ, no lɛ amɛmiikase bɔfo Paulo, mɔ ni ‘sumɔ’ emumɔŋ nyɛmimɛi hii kɛ yei lɛ “jogbaŋŋ” lɛ.—1 Tes. 2:7, 8.\nShi kɛ́ Kristofonyo ko du gbɛ kɛjɛ tooku lɛ he lɛ, namɔ baatsu sɔ̃ ni kã enɔ akɛ eye ebua enyɛmimɛi heyelilɔi lɛ he nii? Asafoŋ onukpai po baanyɛ amɛkɛ heloonaa nibii asɛɛtiumɔ he kaa akpe. Ni kɛ́ Kristofonyo ko kɛ kaa nɛɛ kpe ni eyanyɛɛɛ nɔ eye hu?\nShihilɛ Mli Naagbai Enyɛ Amɛnɔ\nTaakɛ atsĩ tã kɛtsɔ hiɛ momo lɛ, kɛ́ wɔnáaa lɛ mlɛo kwraa akɛ wɔɔha wɔwekui lɛ nine ashɛ amɛheloonaa hiamɔ nii anɔ lɛ, bei pii lɛ ehaa wɔfeɔ yeyeeye, ni ebaanyɛ eha wɔkɛ hiɛdɔɔ akasusu mumɔŋ nibii ahe. (Mat. 13:22) Marek ni awie ehe kɛtsɔ hiɛ lɛ tsɔɔ mli akɛ: “Beni minitsumɔ lɛ fite lɛ, mikpɛ miyiŋ akɛ maya maŋsɛɛ mayatao nitsumɔ ni awoɔ mɔ nyɔmɔ babaoo yɛ mli. Mitee miyaye nyɔji etɛ pɛ, ni miku misɛɛ mibaye be fioo yɛ shĩa, kɛkɛ ni mitee miyaye nyɔji etɛ ekoŋŋ, ni nakai sɔŋŋ mifee. Enɛ ha miŋa ni ejeee heyelilɔ lɛ na nɔ yɛ henumɔŋ.”\nJeee eweku lɛ pɛ na nɔ yɛ enɛ hewɔ. Marek tsa emaniɛbɔɔ lɛ nɔ akɛ: “Yɛ ŋmɛlɛtswai babaoo ni mikɛtsuɔ nii yɛ he ko ni dɔɔ waa lɛ sɛɛ lɛ, mɛi ni mikɛtsuɔ nii lɛ hu ebuuu mɔ, ni amɛbɔɔ mɔdɛŋ akɛ amɛbaashishiu mɛi krokomɛi. Amɛfee amɛnii tamɔ bɔ ni ojotswalɔi akuu mlibii feɔ amɛnii lɛ. Enɛ ha mihao, ni minu he akɛ mibɛ hewalɛ yɛ mishihilɛ nɔ dɔŋŋ. Akɛni mináaa dekã mihaaa mi diɛŋtsɛ mihe hewɔ lɛ, mibɔi miyiŋshwiemɔ kɛji akɛ misa mɔ ni sɔmɔɔ mɛi krokomɛi.”\nEsa akɛ nɔ ni jɛ Marek yiŋkpɛɛ lɛ mli kɛba lɛ atsirɛ wɔ koni wɔŋɔ be kɛsusu nii ahe. Kɛ́ etamɔ nɔ ni maŋsɛɛ ni wɔbaayahi lɛ baatsu wɔshika he naagbai ahe nii po lɛ, ani no kɛ naagbai krokomɛi baŋ? Ákɛ nɔkwɛmɔnɔ lɛ, te ebaasa wɔweku lɛ mumɔŋ kɛ henumɔŋ hiamɔ nii lɛ ahe eha tɛŋŋ? Ani ebaaha wɔkɛ asafo lɛ akpa bɔɔ? Ani no baaha wɔná hegbɛ kɛsɔmɔ nyɛmimɛi heyelilɔi lɛ?—1 Tim. 3:2-5.\nShi taakɛ ekolɛ ole momo lɛ, jeee mɛi ni fãa gbɛ kɛyaa maŋsɛɛ kɛha nitsumɔ lɛ pɛ ni amɛheloonaa nitsumɔ baanyɛ ahé amɛjwɛŋmɔ fɛɛ. Susumɔ Jarosław kɛ Beata he okwɛ. Jarosław kɛɛ akɛ: “Wɔkɛ jwɛŋmɔ kpakpa ni je shishi. Ákɛ mɛi ni bote gbalashihilɛ mli etsɛko lɛ, wɔgbele hot-dog shwapo bibioo ko yɛ he ko ni aheɔ nii waa yɛ. Akɛni wɔnitsumɔ lɛ ha wɔná shika babaoo hewɔ lɛ, wɔgbele wɔnitsumɔ lɛ mli. Shi be fioo pɛ wɔnáa, no hewɔ lɛ wɔfolɔɔ Kristofoi akpeei amli. Etsɛɛɛ ni mikpa sɔɔmɔ akɛ gbɛgbalɔ kɛ asafoŋ sɔɔlɔ. Akɛni shika babaoo lɛ ni wɔnáa lɛ ha wɔyitsoŋ fuu hewɔ lɛ, wɔgbele shwapo agbo ko ni wɔkɛ mɔ ko ni ejeee heyelilɔ kpaŋ koni ekɛ wɔ afee ekome kɛtsu nii. Eyeee be ko ni mibɔi gbɛfãa kɛ maŋsɛɛ yaa koni mikɛ miwaonaa gbɛi ayawo nitsumɔ he kpaŋmɔi ni baaha wɔná dɔla akpekpei abɔ lɛ ashishi. Mifɔɔɔ shĩa hilɛ, ni wekukpãa ni yɔɔ mi kɛ miŋa teŋ, kɛ agbɛnɛ mi kɛ mibiyoo lɛ teŋ lɛ fite. Naagbee lɛ, nitsumɔ ni haa wɔnáa nii babaoo nɛɛ hé wɔjwɛŋmɔ fɛɛ aahu akɛ wɔwɔ yɛ mumɔŋ. Akɛni wɔkɛ asafo lɛ ebɔɔɔ dɔŋŋ hewɔ lɛ, wɔsusuuu wɔnyɛmimɛi lɛ ahe kwraa.”\nMɛni wɔbaanyɛ wɔkase kɛjɛ enɛ mli? Shwelɛ ni Kristofonyo ko baaná akɛ ema lɛ diɛŋtsɛ etsu agbo fɛfɛo kɛ emli nibii babaoo lɛ baanyɛ atsɔ lɛ tsɔne, ni no baaha efee anyagba yɛ mumɔŋ—ebaanyɛ eha “etadei lɛ” ni ji nɔ ni kadiɔ lɛ akɛ Kristofonyo lɛ po aŋmɛɛ lɛ. (Kpoj. 16:15) Enɛ baanyɛ eha wɔkɛ nyɛmimɛi ni be ko ni eho lɛ kulɛ, wɔbaanyɛ wɔye wɔbua amɛ lɛ akpa bɔɔ.\nEkolɛ wɔbaakɛɛ akɛ, ‘Enɛ nyɛŋ aba minɔ.’ Fɛɛ sɛɛ lɛ, esa akɛ wɔteŋ mɔ fɛɛ mɔ kɛ hiɛdɔɔ asusu nɔ ni ji eshihilɛ mli hiamɔ nii diɛŋtsɛ lɛ ahe. Paulo ŋma akɛ: “Wɔkɛ nɔ ko nɔ ko baaa je nɛŋ, no hewɔ lɛ eyɛ faŋŋ akɛ wɔnyɛŋ wɔkɛ nɔ ko aya hu. Shi kɛ́ wɔyɛ ŋmãa kɛ hehaanii kɛkɛ lɛ, esa akɛ wɔmii ashɛ he.” (1 Tim. 6:7, 8) Eji anɔkwale akɛ, maŋ fɛɛ maŋ kɛ nibii ni abuɔ lɛ akɛ eji shihilɛ mli hiamɔ nii ni esa akɛ mɔ ko aná koni enyɛ ehi shi. Nibii ni abuɔ akɛ kɛ́ hooo lɛ esa akɛ mɔ fɛɛ mɔ nine ashɛ nɔ yɛ maŋ ko ni etee hiɛ lɛ mli lɛ baanyɛ afee ogbɔjɔ shihilɛ mli nibii yɛ maji krokomɛi babaoo anɔ.\nYɛ maŋ ni oyɔɔ nɔ lɛ fɛɛ sɛɛ lɛ, susumɔ Paulo wiemɔi ni nyiɛ sɛɛ nɛɛ he akɛ: “Mɛi ni taoɔ nii pii aná lɛ gbeɔ kaa kɛ tsɔne kɛ kwashiai akɔnɔi pii ni fiteɔ mɔ ní tsiɔ mɛi ewoɔ hiɛkpatamɔ kɛ laajemɔ mli lɛ amli.” (1 Tim. 6:9) Akɛ tsɔne teɔ kooloo ni ataoɔ adu lɛ lɛ. Afeɔ tsɔne lɛ koni edu kooloo lɛ beni ehiɛ bɛ ehe nɔ. Te wɔɔfee tɛŋŋ wɔkaha “kwashiai akɔnɔi” du wɔ lɛ?\nKɛ́ wɔna nibii ni esa akɛ wɔkɛye klɛŋklɛŋ gbɛhe lɛ, no baatsirɛ wɔ koni wɔtao bei babaoo wɔkɛtsu Maŋtsɛyeli lɛ he nibii, ní aŋkro nikasemɔ fata he lɛ ahe nii. Kɛ́ Kristofonyo ko feɔ aŋkro nikasemɔ ni esɔleɔ kɛfataa he lɛ, no baaha ‘eye emuu’ ni ‘ebaasaa lɛ pɛpɛɛpɛ’ koni enyɛ eye ebua mɛi krokomɛi.—2 Tim. 2:15; 3:17.\nYɛ afii fioo mli lɛ, asafoŋ onukpai lɛ jɛ suɔmɔ mli amɛtswa Jarosław amɛma shi ni amɛwo lɛ hewalɛ. No tsirɛ lɛ ni efee tsakemɔi wuji. Ekɛɛ akɛ: “Beni asafoŋ onukpai lɛ kɛ mi gbaa sane ko ni he hiaa lɛ, amɛtsɛ Ŋmalɛ mli nɔkwɛmɔnɔ ni kɔɔ oblanyo niiatsɛ ko ni miisumɔ ni ehi shi kɛya naanɔ shi esumɔɔɔ ni eŋmɛɔ eheloonaa nibii lɛ ahe lɛ he lɛ yisɛɛ. Kɛkɛ ni amɛkɛ hiɛshikamɔ gbala mijwɛŋmɔ kɛtee sane nɛɛ nɔ bɔ ni baaha masusu kɛji ekɔɔ mihe lo. No ha mina tsakemɔi ni esa akɛ mafee lɛ jogbaŋŋ!”—Abɛi 11:28; Mar. 10:17-22.\nJarosław kɛ anɔkwayeli pɛi shihilɛ ni eyɔɔ mli lɛ mli, ni ekpɛ eyiŋ akɛ ekɛ ehe woŋ nitsumɔi wujiwuji amli dɔŋŋ. Yɛ afii enyɔ mli lɛ, lɛ kɛ eweku lɛ he bawa yɛ mumɔŋ ekoŋŋ. Amrɔ nɛɛ eesɔmɔ enyɛmimɛi lɛ akɛ asafoŋ onukpa. Jarosław kɛɛ akɛ: “Kɛ́ nyɛmimɛi ha guɔyeli hé amɛjwɛŋmɔ fɛɛ aahu akɛ eesa amɛmumɔŋ shidaamɔ he lɛ, mikɛ mi diɛŋtsɛ miniiashikpamɔ lɛ feɔ bɔ ni nilee bɛ mli akɛ wɔkɛ mɛi ni heee yeee lɛ aaagbala kɔŋtso kome ni yeee egbɔ lɛ he nɔkwɛmɔnɔ. Ebɛ mlɛo akɛ mɔ ko aaakpoo hegbɛi ni baaha ena nii babaoo kɛ agbɛnɛ hu ni etsi ehe kɛjɛ nifeemɔi ni etsɔɔɔ anɔkwayeli lɛ ahe.”—2 Kor. 6:14.\nShihilɛ ni mli wa ni Marek hu kɛkpe lɛ ha ekase nii. Eyɛ mli akɛ nitsumɔ ni awoɔ nyɔmɔ babaoo yɛ mli ni ená yɛ maŋsɛɛ lɛ ye bua eweku lɛ yɛ shika gbɛfaŋ moŋ, shi no haaa wekukpãa kpakpa aya nɔ ahi lɛ kɛ Nyɔŋmɔ teŋ kɛ agbɛnɛ ekɛ nyɛmimɛi lɛ ateŋ. Be kplaŋŋ sɛɛ lɛ, ebana akɛ esa akɛ etsake nibii ni ekɛyeɔ klɛŋklɛŋ gbɛhe lɛ mli. Marek kɛɛ akɛ: “Yɛ afii ni ho lɛ amli lɛ, mishihilɛ lɛ batamɔ Baruk ni hi shi yɛ blema ‘ni tao nii wuji eha ehe’ lɛ nɔ̃ lɛ. Naagbee lɛ, mijɛ mitsuiŋ mifɔse minaagbai lɛ mishwie Yehowa hiɛ, ni amrɔ nɛɛ minuɔ he akɛ mihe ewa yɛ mumɔŋ ekoŋŋ.” (Yer. 45:1-5) Amrɔ nɛɛ Marek miitao “nitsumɔ kpakpa,” ni tsɔɔ akɛ eetao esɔmɔ akɛ nɔkwɛlɔ yɛ asafo lɛ mli.—1 Tim. 3:1.\nNaa kɔkɔbɔɔ ni Marek kɛhaa mɛi fɛɛ ni baasumɔ akɛ amɛfã gbɛ kɛya maŋsɛɛ kɛyatao nitsumɔ ni abaawo amɛ nyɔmɔ babaoo lɛ: “Kɛ́ otee maŋsɛɛ lɛ ewaaa akɛ tsɔnei ni yɔɔ jeŋ fɔŋ nɛɛ mli lɛ baadũ bo. Kɛ́ onuuu maŋ lɛ nɔ wiemɔ lɛ jogbaŋŋ lɛ ehaŋ onyɛ okɛ mɛi krokomɛi ashara jogbaŋŋ. Obaaku sɛɛ oba shĩa kɛ shika moŋ, shi okɛ mumɔŋ pilamɔi ni baanyɛ ahe be kplaŋŋ dani ebaatã lɛ hu baaba.”\nKɛ́ wɔtee nɔ wɔkɛ heloonaa nitsumɔ kɛ sɔ̃ ni kã wɔnɔ akɛ wɔye wɔbua wɔnyɛmimɛi lɛ ye gbɛhe ni sa lɛ ebaaha wɔsa Yehowa hiɛ. Mɛi baana wɔnɔkwɛmɔnɔ kpakpa lɛ, ni no baanyɛ atsirɛ amɛ koni amɛkpɛ amɛyiŋ yɛ nilee mli. Ákɛ nyɛmimɛi hii kɛ yei lɛ, ehe miihia ni wɔye wɔbua mɛi ni shihilɛ lɛ enyɛ amɛnɔ lɛ, wɔmusuŋ atsɔ wɔ yɛ amɛhe, ni wɔfee nɔkwɛmɔnɔ kpakpa wɔha amɛ. Asafoŋ onukpai kɛ mɛi krokomɛi ni edara yɛ mumɔŋ lɛ baanyɛ aye abua nyɛmimɛi heyelilɔi lɛ koni amɛya nɔ amɛhiɛ jwɛŋmɔ kpakpa, ni amɛkaha shihilɛ mli naagbai lɛ sũ amɛtsui.—Heb. 13:7.\nHɛɛ, ekaba kɔkɔɔkɔ akɛ wɔɔha heloonaa nitsumɔ ahé wɔjwɛŋmɔ fɛɛ aahu akɛ wɔɔkwa wɔnyɛmimɛi heyelilɔi lɛ. (Fil. 1:10) No najiaŋ lɛ, nyɛhaa wɔyaa nɔ wɔkɛ Maŋtsɛyeli lɛ he nibii lɛ ayea klɛŋklɛŋ gbɛhe yɛ wɔshihilɛ mli koni wɔtsɔmɔ ‘niiatsɛmɛi yɛ Nyɔŋmɔ gbɛfaŋ.’—Luka 12:21.\n^ kk. 2 Atsake gbɛ́i lɛ ekomɛi.\n[Mfonirii ni yɔɔ baafa 21]\nAni oheloonaa nitsumɔ haa ofolɔɔ asafoŋ kpeei amli?\n[Mfonirii ni yɔɔ baafa 23]\nAni hegbɛi ni oyɔɔ akɛ oye obua omumɔŋ nyɛmimɛi hii kɛ yei lɛ jara wa kɛha bo?


Bɔ Ni Obaafee Koni Oweku Lɛ Aná Miishɛɛ\nKANEMƆ YƐ Abbey Abui Acholi Alur Amerika Mumuii Awiemɔ Amharic Angola Mumuii Awiemɔ Arabic Armenia Armenia (West) Ateso Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Blɔfo Bolivia Mumuii Awiemɔ Boulou Bété Cambodia Chavacano Chichewa Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuii Awiemɔ Cuban Sign Language Damara Dangme Denmark Douala Drehu Dusun Dutch Efik Estonia Ewe Fante Fiji Fon French Futuna (East) Ga Gitonga Guarani Guarani (Bolivia) Guerze Gun Guéré Haitian Creole Hausa Herero Hindi Hungary Hunsrik Iban Ibinda Igbo India Mumuii Awiemɔ Indonesia Ireland Italia Italia Mumuii Awiemɔ Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lugbara Lunda Luo Luvale Macua Malagasy Malayalam Malta Mambwe-Lungu Marathi Mauritia Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Nengone Ngangela Nias Nigerian Pidgin Norway Nyaneka Nyungwe Nzema Okpe Oromo Otetela Pidgin (Cameroon) Pohnpei Portugal Portugal (Portugal) Portugal Mumuii Awiemɔ Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russia Rutoro Samoa Sangir Sango Sena Sepedi Sesotho (South Africa) Setswana Seychelles Creole Sidama Silozi Sinhala Solomon Islands Pidgin Spania Spania Mumuii Awiemɔ Sranantongo Sunda Swahili Swati Sweden Tahiti Tajiki Talian Tamil Tandroy Tankarana Thailand Thailand Mumuii Awiemɔ Tigrinya Tiv Tonga Tshiluba Tshwa Tsonga Turkey Twi Ukrain Umbundu Urdu Urhobo Uruund Vezo Vietnam Wallis Welsh Wolaita Yacouba Zande Zulu\n1, 2. Mɛni Yehowa sumɔɔ ni wekui aná?\nYEHOWA NYƆŊMƆ ji mɔ ni to klɛŋklɛŋ gbalashihilɛ lɛ shishi. Biblia lɛ kɛɛ akɛ ebɔ klɛŋklɛŋ yoo lɛ ni “ekɛ lɛ bahã nuu lɛ.” Adam ná miishɛɛ aahu akɛ, ekɛɛ akɛ: “Agbɛnɛ, wu ni jɛ miwui lɛ amli kɛ heloo ni jɛ miheloo mli nɛ.” (1 Mose 2:22, 23) Enɛ hãa wɔnaa akɛ Yehowa miisumɔ ni mɛi ni ebote gbalashihilɛ mli lɛ aná miishɛɛ.\n2 Dɔlɛ sane ji akɛ, mɛi babaoo náaa miishɛɛ yɛ amɛwekui amli. Shi ŋaawoi kɛ gbɛtsɔɔmɔi babaoo yɛ Biblia lɛ mli ni baanyɛ aye abua weku lɛ mli bii lɛ fɛɛ koni amɛkɛ amɛhe ahi shi jogbaŋŋ ni amɛná miishɛɛ.—Luka 11:28.\nMƐNI NYƆŊMƆ TAOƆ NI WUMƐI AFEE?\n3, 4. (a) Te esa akɛ wu kɛ eŋa aye ahã tɛŋŋ? (b) Mɛni hewɔ esa akɛ wumɛi kɛ amɛŋamɛi atɔmɔi ake amɛ, ni ŋamɛi hu kɛ amɛwumɛi atɔmɔi ake amɛ lɛ?\n3 Biblia lɛ tsɔɔ akɛ wu kpakpa sumɔɔ eŋa ni ebuɔ eŋa lɛ hu. Ofainɛ kanemɔ Efesobii 5:25-29. Wu kpakpa jieɔ suɔmɔ kpo etsɔɔ eŋa yɛ nɔ fɛɛ nɔ mli be fɛɛ be. Agbɛnɛ hu, ebuɔ eŋa lɛ he, ekwɛɔ lɛ, ni efeee nɔ ko ni baaye eŋa lɛ awui.\n4 Shi mɛni esa akɛ wu lɛ afee kɛ́ eŋa lɛ tɔ̃? Biblia lɛ kɛɔ wumɛi akɛ: “Nyɛyaa nɔ nyɛsumɔa nyɛŋamɛi, ni nyɛmli akafua amɛ waa.” (Kolosebii 3:19) Wumɛi, nyɛkaia akɛ nyɛ hu nyɛtɔ̃ɔ. Kɛ́ ootao ni Nyɔŋmɔ kɛ otɔmɔ ake bo lɛ, esa akɛ bo hu okɛ oŋa lɛ he ake lɛ. (Mateo 6:12, 14, 15) Kɛ́ wumɛi kɛ amɛŋamɛi atɔmɔi keɔ amɛ ni ŋamɛi lɛ hu feɔ nakai nɔŋŋ amɛhãa amɛwumɛi lɛ, amɛbaaná miishɛɛ yɛ amɛgbalashihilɛ lɛ mli.\n5. Mɛni hewɔ esa akɛ wu kɛ woo ahã eŋa lɛ?\n5 Yehowa sumɔɔ ni wumɛi kɛ woo ahã amɛŋamɛi. Esa akɛ wu kɛ ejwɛŋmɔ aya nibii ni he hiaa eŋa lɛ nɔ jogbaŋŋ. Enɛ he miihia waa diɛŋtsɛ. Kɛ́ wu ko kɛ eŋa yeee jogbaŋŋ lɛ, ekolɛ Yehowa boŋ esɔlemɔi atoi. (1 Petro 3:7) Yehowa shwɛɛɛ mɛi ni sumɔɔ lɛ lɛ ahe kwraa. Esumɔɔ hii kɛ yei fɛɛ sane.\n6. Kɛ́ akɛɛ wu kɛ ŋa ji “heloo kome” lɛ, te atsɔɔ tɛŋŋ?\n6 Yesu kɛɛ akɛ nuu kɛ eŋa lɛ, “amɛjeee mɛi enyɔ dɔŋŋ, shi moŋ heloo kome.” (Mateo 19:6) Amɛteŋ mɔ fɛɛ mɔ yeɔ enaanyo anɔkwa, ni amɛteŋ mɔ ko ejeee enaanyo sɛɛ kɔkɔɔkɔ. (Abɛi 5:15-21; Hebribii 13:4) Esa akɛ wu kɛ eŋa aná bɔlɛ, ni ŋa lɛ hu kɛ ewu aná bɔlɛ, ni esaaa akɛ amɛteŋ mɔ ko foɔ lɛ pɛ enɔ mli. (1 Korintobii 7:3-5) Esa akɛ wu lɛ akai akɛ “gbɔmɔ ko gbɔmɔ ko enyɛko lɛ diɛŋtsɛ egbɔmɔtso dã, shi moŋ elɛɔ lɛ ni edɔɔ he.” No hewɔ lɛ, esa akɛ esumɔ eŋa lɛ ni ehiɛ lɛ jogbaŋŋ. Nɔ ni ŋamɛi sumɔɔ waa ni amɛwumɛi afee ahã amɛ ji, ni amɛ mli ahi yɛ amɛnɔ ni amɛsumɔ amɛ.—Efesobii 5:29.\nMƐNI NYƆŊMƆ TAOƆ NI ŊAMƐI AFEE?\n7. Mɛni hewɔ esa akɛ weku fɛɛ weku aná yitso lɛ?\n7 Yɛ weku fɛɛ weku mli lɛ, esa akɛ aná yitso ni ji mɔ ko ni baanyiɛ weku lɛ hiɛ, ni ekwɛ ni nɔ fɛɛ nɔ aya nɔ jogbaŋŋ. Biblia lɛ kɛɔ yɛ 1 Korintobii 11:3 lɛ akɛ: “Nuu fɛɛ nuu yitso ji Kristo lɛ; ni yoo fɛɛ yoo hu yitso ji nuu; ni Kristo lɛ hu yitso ji Nyɔŋmɔ.”\n8. Mɛɛ gbɛ nɔ ŋa baanyɛ ajie bulɛ ni mli kwɔ kpo etsɔɔ ewu?\n8 Wu fɛɛ wu tɔ̃ɔ. Shi kɛ́ wu kpɛ yiŋ ni eŋa lɛ fi sɛɛ, ni eŋa lɛ jɛ esuɔmɔ mli ekɛ lɛ fee ekome lɛ, weku muu lɛ fɛɛ náa he sɛɛ. (1 Petro 3:1-6) Biblia lɛ kɛɔ akɛ: “Esa akɛ ŋa lɛ aná bulɛ ni mli kwɔ ehã ewu.” (Efesobii 5:33) Ni kɛ́ wu lɛ kɛ eŋa lɛ bɛ jamɔ kome mli hu? Fɛɛ sɛɛ lɛ, esa akɛ ŋa lɛ aná bulɛ ni mli kwɔ ehã ewu lɛ. Biblia lɛ kɛɔ akɛ: “Nyɛ ŋamɛi . . . nyɛbaa nyɛhe shi nyɛwoa nyɛwumɛi ashishi, koni kɛ́ amɛteŋ mɛi komɛi booo wiemɔ lɛ toi lɛ, atsɔ nyɛjeŋba nɔ ni nine ashɛ amɛnɔ ni wiemɔ fataaa he, ejaakɛ amɛ diɛŋtsɛ amɛnaa nyɛjeŋba ni he tse lɛ, kɛ agbɛnɛ hu, bulɛ ni mli kwɔ ni nyɛjieɔ lɛ kpo lɛ.” (1 Petro 3:1, 2) Subaŋ kpakpa ni ŋa lɛ baajie kpo lɛ baanyɛ ahã wu lɛ ana akɛ eŋa lɛ jamɔ lɛ, jamɔ kpakpa ni, ni ebaaná bulɛ ehã jamɔ ni eŋa lɛ yɔɔ mli lɛ.\n9. (a) Kɛ́ ŋa lɛ kɛ ewu kpãaa gbee lɛ, mɛni esa akɛ ŋa lɛ afee? (b) Mɛɛ ŋaa awo ŋamɛi yɛ Tito 2:4, 5 lɛ?\n9 Kɛ́ ŋa lɛ kɛ ewu kpãaa gbee lɛ, mɛni ŋa lɛ baanyɛ afee? Esa akɛ ejɛ bulɛ mli etsɔɔ esusumɔ. Akɛ nɔkwɛmɔnɔ lɛ, be ko lɛ, Sara wie nɔ ko ni Abraham sumɔɔɔ, shi Yehowa kɛɛ Abraham akɛ: “Bo lɛ toi.” (1 Mose 21:9-12) Efɔɔɔ kaa akɛ wu ni ji Kristofonyo lɛ baakpɛ yiŋ ni kɛ Biblia lɛ kpãaa gbee, no hewɔ lɛ, esa akɛ eŋa lɛ afi esɛɛ. (Bɔfoi 5:29; Efesobii 5:24) Ŋa kpakpa kwɛɔ eweku lɛ jogbaŋŋ. (Kanemɔ Tito 2:4, 5.) Kɛ́ ewu lɛ kɛ ebii lɛ na bɔ ni ebɔɔ ehe mɔdɛŋ yɛ amɛhewɔ lɛ, amɛbaasumɔ lɛ ni amɛbaaná bulɛ babaoo amɛhã lɛ fe tsutsu lɛ po.—Abɛi 31:10, 28.\nMɛɛ nɔkwɛmɔnɔ kpakpa Sara fee ni ŋamɛi baanyɛ akase?\n10. Mɛni Biblia lɛ kɛɔ yɛ mligbalamɔ kɛ gbalamlitsemɔ he?\n10 Bei komɛi lɛ, gbalashihilɛ mli bii ahe feɔ oya kɛgbálaa mli loo kɛtseɔ gbãla. Shi Biblia lɛ kɛɔ akɛ “esaaa akɛ ŋa tseɔ ehe kɛjeɔ ewu he,” ni akɛ “esaaa akɛ wu hu shiɔ eŋa.” (1 Korintobii 7:10, 11) Shihilɛi ni naa wa komɛi yɛ ni baanyɛ ahã gbalashihilɛ mli bii agbála mli, shi esa akɛ asusu nii ahe jogbaŋŋ dani akpɛ nakai yiŋ lɛ. Ni gbalamlitsemɔ hu? Biblia lɛ hãa wɔnaa akɛ yiŋtoo pɛ ni sa ni wu loo ŋa baanyɛ adamɔ nɔ etse gbãla ji, kɛ́ eŋa lɛ loo ewu lɛ kɛ mɔ kroko yaná bɔlɛ.—Mateo 19:9.\nMƐNI NYƆŊMƆ TAOƆ NI FƆLƆI AFEE?\nYesu fee nɔkwɛmɔnɔ kpakpa ehã weku lɛ mli bii lɛ ateŋ mɔ fɛɛ mɔ\n11. Mɛni esa akɛ fɔlɔi afee ahã amɛbii?\n11 Fɔlɔi, esa akɛ nyɛná be babaoo nyɛhã nyɛbii lɛ. Nyɛhe miihia nyɛbii lɛ, ni esa akɛ nyɛtsɔɔ nyɛbii lɛ Yehowa he nii.—5 Mose 6:4-9.\n12. Mɛni esa akɛ fɔlɔi afee kɛbu amɛbii lɛ ahe?\n12 Satan je lɛ miiya nɔ eefite be fɛɛ be, ni mɛi komɛi yɛ ni miitao ni amɛye wɔbii lɛ awui, kɛ́ amɛná po lɛ, amɛkɛ wɔbii lɛ baaná bɔlɛ loo amɛkɛ amɛ baashwɛ shwɛmɔi ni esaaa. Ewa kɛhã fɔlɔi komɛi akɛ amɛkɛ amɛbii baagba bɔlɛnamɔ he saji. Shi esa akɛ fɔlɔi abɔ amɛbii lɛ kɔkɔ yɛ nakai mɛi lɛ ahe, ni amɛtsɔɔ amɛbii lɛ nɔ ni esa akɛ amɛfee koni mɛi nɛɛ akaye amɛ awui. Fɔlɔi, esa akɛ nyɛbu nyɛbii lɛ ahe. *—1 Petro 5:8.\n13. Te esa akɛ fɔlɔi atsɔɔ amɛbii lɛ anii amɛhã tɛŋŋ?\n13 Fɔlɔi ji mɛi ni esa akɛ amɛtsɔɔ amɛbii lɛ bɔ ni esa akɛ amɛba amɛjeŋ amɛhã. Te esa akɛ otsɔɔ obii lɛ anii ohã tɛŋŋ? Esa akɛ otsɔse obii lɛ, shi esaaa akɛ okɛ yiwalɛ jajeɔ amɛ. (Yeremia 30:11) No hewɔ lɛ, kaagbala amɛtoi be ni omli efu. Esaaa akɛ owieɔ tamɔ ‘abamɔɔ klante.’ (Abɛi 12:18) Nyɛyea nyɛbuaa nyɛbii lɛ ni amɛna nɔ hewɔ ni esa akɛ amɛbo nyɛ toi.—Efesobii 6:4; Hebribii 12:9-11; kwɛmɔ Wiemɔi Komɛi Amligbalamɔ 30.\nMƐNI NYƆŊMƆ TAOƆ NI BII AFEE?\n14, 15. Mɛni hewɔ esa akɛ bii abo amɛpapa kɛ amɛmami toi lɛ?\n14 Yesu bo e-Tsɛ toi be fɛɛ be kɛ́ nakai feemɔ wa po. (Luka 22:42; Yohane 8:28, 29) Yehowa miitao ni bii hu abo amɛpapa kɛ amɛmami toi.—Efesobii 6:1-3.\n15 Bii, kɛ́ ewa kɛhã nyɛ akɛ nyɛbaabo nyɛpapa kɛ nyɛmami toi lɛ, nyɛkaia akɛ, kɛ́ nyɛbo nyɛpapa kɛ nyɛmami toi lɛ, Yehowa kɛ nyɛpapa kɛ nyɛmami fɛɛ baaná nyɛhe miishɛɛ. *—Abɛi 1:8; 6:20; 23:22-25.\nMɛni baaye abua gbekɛbii koni amɛkatɔ̃ Nyɔŋmɔ nɔ kɛ́ aka amɛ ni amɛfee efɔŋ?\n16. (a) Mɛɛ gbɛ nɔ Satan tsɔɔ ekaa gbekɛbii koni amɛfee efɔŋ? (b) Mɛni hewɔ esa akɛ okɛ mɛi ni sumɔɔ Yehowa abɔ naanyo lɛ?\n16 Abonsam baanyɛ ahã onanemɛi kɛ mɛi krokomɛi aka bo koni ofee efɔŋ. Ele akɛ ebaawa waa kɛhã bo akɛ obaadamɔ kaa nɛɛ naa. Akɛ nɔkwɛmɔnɔ lɛ, no mli lɛ, Yakob biyoo Daina yɛ nanemɛi ni sumɔɔɔ Yehowa. Enɛ kɛ naagbai babaoo ba lɛ kɛ eweku lɛ nɔ. (1 Mose 34:1, 2) Kɛ́ onanemɛi lɛ sumɔɔɔ Yehowa lɛ, amɛbaanyɛ amɛwo bo hewalɛ koni ofee nɔ ko ni Yehowa sumɔɔɔ, ni ebaadɔ bo, ebaadɔ oweku lɛ, ni ebaadɔ Nyɔŋmɔ hu. (Abɛi 17:21, 25) No hewɔ ni esa akɛ okɛ mɛi ni sumɔɔ Yehowa abɔ naanyo lɛ.—1 Korintobii 15:33.\nNƆ NI BAAHÃ OWEKU LƐ ANÁ MIISHƐƐ\n17. Mɛni esa akɛ weku lɛ mli bii lɛ ateŋ mɔ fɛɛ mɔ afee koni weku lɛ aná miishɛɛ?\n17 Kɛ́ weku mli bii kɛ Nyɔŋmɔ gbɛtsɔɔmɔi tsu nii lɛ, no jieɔ amɛ kɛjeɔ naagbai babaoo amli. No hewɔ lɛ, kɛ́ wu ji bo lɛ, suɔmɔ oŋa, ni ojie suɔmɔ kpo otsɔɔ lɛ yɛ nɔ fɛɛ nɔ mli. Kɛ́ ŋa ji bo lɛ, jiemɔ bulɛ kpo otsɔɔ owu ni oba ohe shi ohã lɛ, ni okase ŋa kpakpa ni awie ehe yɛ Abɛi 31:10-31 lɛ. Kɛ́ fɔlɔ ji bo lɛ, tsɔɔmɔ obii lɛ ni amɛsumɔ Nyɔŋmɔ. (Abɛi 22:6) Kɛ́ tsɛ ji bo lɛ, ‘kwɛmɔ oweku lɛ nɔ jogbaŋŋ.’ (1 Timoteo 3:4, 5; 5:8) Ni bii, nyɛboa nyɛpapa kɛ nyɛmami toi. (Kolosebii 3:20) Nyɛkaia akɛ, mɔ fɛɛ mɔ ni yɔɔ weku lɛ mli lɛ baanyɛ atɔ̃, no hewɔ lɛ, kɛ́ otɔ̃ weku lɛ mli nyo ko nɔ lɛ, jɛɛ heshibaa mli obi ni ekɛ otɔmɔ lɛ ake bo. Yehowa etsɔ Biblia lɛ nɔ ekɛ gbɛtsɔɔmɔi ehã weku lɛ mli bii ateŋ mɔ fɛɛ mɔ lɛɛlɛŋ.\n^ kk. 12 Kɛ́ ootao ole saji ni baaye abua bo koni obu obii lɛ ahe lɛ, kwɛmɔ wolo ni ji Kasemɔ Nii Kɛjɛ Tsɔɔlɔ Kpele lɛ Ŋɔɔ ni Yehowa Odasefoi fee lɛ yitso 32 lɛ.\n^ kk. 15 Kɛ́ gbekɛ ko papa loo emami kɛɛ lɛ akɛ efee nɔ ko ni esaaa Nyɔŋmɔ hiɛ lɛ, no lɛ, esaaa akɛ gbekɛ lɛ boɔ epapa lɛ loo emami lɛ toi.—Bɔfoi 5:29.\nANƆKWA SANE 1: YEHOWA JI MƆ NI TO WEKU LƐ SHISHI\n“Enɛ hewɔ lɛ, mikulaa shi mihãa Tsɛ lɛ, mɔ ni weku fɛɛ weku ni yɔɔ ŋwɛi kɛ shikpɔŋ lɛ nɔ lɛ ná egbɛ́i kɛjɛ eŋɔɔ lɛ.”—Efesobii 3:14, 15\nYehowa ji mɔ ni to klɛŋklɛŋ weku lɛ shishi.\nEfesobii 5:1, 2\nJa wɔkase Yehowa kɛ Yesu dani wɔweku lɛ baaná miishɛɛ.\nANƆKWA SANE 2: BƆ NI OBAAFEE OTSƆ WU KPAKPA LOO ŊA KPAKPA\n“Esa akɛ nyɛteŋ mɔ fɛɛ mɔ asumɔ eŋa . . . Esa akɛ ŋa lɛ aná bulɛ ni mli kwɔ ehã ewu.”—Efesobii 5:33\nTe esa akɛ wu kɛ eŋa aye ahã tɛŋŋ, ni te esa akɛ ŋa hu kɛ ewu aye ahã tɛŋŋ?\nWu lɛ ji mɔ ni esa akɛ ekwɛ weku lɛ nɔ. Esa akɛ esumɔ eŋa lɛ, ni esa akɛ ŋa lɛ hu afi yiŋ ni ewu kpɛɔ lɛ sɛɛ.\nKolosebii 3:19; 1 Petro 3:4\nEsa akɛ amɛteŋ mɔ fɛɛ mɔ mli ahi ahã enaanyo, ni amɛjie suɔmɔ kpo amɛtsɔɔ amɛhe.\nEsa akɛ wu lɛ kɛ woo ahã eŋa lɛ ni ebu lɛ, ni nakai nɔŋŋ esa akɛ ŋa lɛ hu afee ahã ewu lɛ.\nEsa akɛ wu lɛ ahã weku lɛ mli bii lɛ amɛhiamɔ nii. Esa akɛ ŋa lɛ akwɛ eshiabii lɛ jogbaŋŋ.\nANƆKWA SANE 3: BƆ NI OBAAFEE OTSƆ FƆLƆ KPAKPA\n“Nyɛkawoa nyɛbii amlifu, shi moŋ nyɛyaa nɔ nyɛkwɛa amɛ yɛ Yehowa tsɔsemɔ kɛ eŋaawoo lɛ mli.”—Efesobii 6:4\nMɛni esa akɛ fɔlɔi afee?\n5 Mose 6:4-9; Abɛi 22:6\nEsa akɛ ona be ohã obii lɛ ni otsɔɔ amɛ Yehowa he nii. Jee shishi kɛjɛ amɛgbekɛbiiashi tɔ̃ɔ, ni oye obua amɛteŋ mɔ fɛɛ mɔ fiofio koni amɛteŋ mɔ fɛɛ mɔ abatsɔ Yehowa naanyo.\nTsɔɔmɔ obii lɛ nɔ ni esa akɛ amɛfee koni mɔ ko kɛ amɛ akaná bɔlɛ loo ekɛ amɛ shwɛ shwɛmɔi ni esaaa loo eye amɛ awui yɛ gbɛi krokomɛi anɔ.\nYeremia 30:11; Hebribii 12:9-11\nEsa akɛ ogbala obii lɛ atoi, shi kaafee nakai be ni omli efu, ni kaafee nakai kɛ yiwalɛ.\nANƆKWA SANE 4: NƆ NI NYƆŊMƆ TAOƆ NI BII AFEE\n“Bii, nyɛboa nyɛfɔlɔi atoi.”—Efesobii 6:1\nBii, mɛni hewɔ esa akɛ nyɛbo nyɛpapa kɛ nyɛmami toi?\nAbɛi 23:22-25; Kolosebii 3:20\nKɛ́ obo opapa kɛ omami toi lɛ, Yehowa kɛ opapa kɛ omami fɛɛ baaná miishɛɛ.\n1 Korintobii 15:33\nOkɛ mɛi ni sumɔɔ Yehowa lɛ abɔ naanyo. Kɛ́ ofee nakai lɛ, ewaŋ kɛhãŋ bo akɛ obaafee nɔ ni ja.\nMɛni baahã oweku jamɔ lɛ afee nɔ ni yɔɔ miishɛɛ?


Nyɔŋmɔ Ji Mɔ Ni Bɔ Nibii Fɛɛ Ni Wala Yɔɔ Amɛmli Lɛ\nNamɔ fee nibii fɛɛ ni wala yɔɔ amɛmli lɛ?\nMILE nɔ ko ni yɔɔ naakpɛɛ. Ani obaasumɔ ni obo toi?— Kwɛmɔ onine. Dɔrɔmɔ owaobii. Agbɛnɛ kɔ nɔ ko kɛjɛ shikpɔŋ. Onine baanyɛ afee nibii babaoo, ni ebaanyɛ efee amɛ jogbaŋŋ hu. Ani ole mɔ ni fee wɔ niji lɛ?—\nHɛɛ, lɛ nɔŋŋ ji Mɔ ni fee wɔnaabu, wɔgugɔ, kɛ wɔhiŋmɛii lɛ. Lɛ ji Nyɔŋmɔ, Tsɔɔlɔ Kpele lɛ Tsɛ lɛ. Ani eŋɔɔɔ wɔnaa akɛ Nyɔŋmɔ ha wɔ hiŋmɛii?— Wɔnyɛɔ wɔkɛnaa nibii babaoo. Wɔbaanyɛ wɔkwɛ fɔfɔii. Wɔbaanyɛ wɔkwɛ jwɛi fɔ kɛ atatuiaŋ ni efee bluu lɛ. Wɔbaanyɛ wɔna loofɔji bibii ni hɔmɔ miiye amɛ po, tamɔ nɔ ni wɔnaa yɛ mfoniri lɛ mli lɛ. Eyɛ naakpɛɛ diɛŋtsɛ akɛ wɔmiina nibii ni tamɔ nɛkɛ, aloo jeee nakai?—\nShi namɔ fee nɛkɛ nibii nɛɛ? Ani gbɔmɔ ko fee amɛ? Dabi. Gbɔmɛi baanyɛ ama tsũ. Shi gbɔmɔ ko nyɛŋ afee jwɛi fɔ ni kwɛ̃ɔ lɛ. Gbɔmɛi nyɛŋ abɔ loofɔlɔ bi, fɔfɔi, loo nɔ kroko ni yɔɔ wala mli. Ani ole nakai?—\nNyɔŋmɔ ji mɔ ni fee nɛkɛ nibii nɛɛ fɛɛ. Nyɔŋmɔ fee ŋwɛi kɛ shikpɔŋ. Efee gbɔmɛi hu. Ebɔ klɛŋklɛŋ nuu kɛ yoo lɛ. Yesu, ni ji Tsɔɔlɔ Kpele lɛ, tsɔɔ nakai.—Mateo 19:4-6.\nTe fee tɛŋŋ ni Yesu le akɛ Nyɔŋmɔ ji mɔ ni fee nuu kɛ yoo lɛ? Ani Yesu na ni Nyɔŋmɔ miifee nakai?— Hɛɛ, ena. Yesu kɛ Nyɔŋmɔ yɔɔ beni Nyɔŋmɔ bɔ nuu kɛ yoo lɛ. Yesu ji klɛŋklɛŋ mɔ ni Nyɔŋmɔ bɔ lɛ. Yesu ji ŋwɛibɔfo, ni ekɛ e-Tsɛ lɛ hi ŋwɛi.\nBiblia lɛ kɛɔ wɔ akɛ, Nyɔŋmɔ kɛɛ akɛ: ‘Ha wɔbɔ gbɔmɔ.’ (1 Mose 1:26) Ani ole mɔ ni Nyɔŋmɔ kɛ lɛ wieɔ lɛ?— Eewie eetsɔɔ e-Bi lɛ. Eewie eetsɔɔ mɔ ni yɛ sɛɛ mli lɛ eba shikpɔŋ nɔ ebatsɔ Yesu lɛ.\nAni enɛ jeee miishɛɛ sane? Bo lɛ susumɔ he okwɛ! Kɛji akɛ wɔbo Yesu toi lɛ, belɛ mɔ ni kɛ Nyɔŋmɔ yɔɔ beni Nyɔŋmɔ fee shikpɔŋ lɛ kɛ nibii krokomɛi fɛɛ lɛ ji mɔ ni tsɔɔ wɔ nii lɛ. Yesu kase nii babaoo kɛjɛ e-Tsɛ ni yɔɔ ŋwɛi lɛ ŋɔɔ, akɛni ekɛ lɛ tsu nii hewɔ. Ebɛ naakpɛɛ mɔ akɛ Yesu ji Tsɔɔlɔ Kpele lɛ!\nAni osusuɔ akɛ Nyɔŋmɔ bɛ miishɛɛ akɛni ekome too pɛ eyɔɔ dani ebɔ e-Bi lɛ?— Dabi, eyɛ miishɛɛ. Ojogbaŋŋ, kɛji akɛ ejeee mɔ ni bɛ miishɛɛ lɛ, mɛni hewɔ efee nibii krokomɛi ni yɔɔ wala mli lɛ?— Efee nibii krokomɛi hu ejaakɛ eji Nyɔŋmɔ ni yɔɔ suɔmɔ. Eesumɔ ni mɛi krokomɛi ahi shi ní amɛná wala mli ŋɔɔmɔ. Esa akɛ wɔda Nyɔŋmɔ shi akɛ eha wɔ wala.\nNɔ fɛɛ nɔ ni Nyɔŋmɔ efee lɛ tsɔɔ suɔmɔ ni eyɔɔ. Nyɔŋmɔ fee hulu. Hulu lɛ hãa wɔnáa la ni ehãa wɔhe dɔɔ. Eji wɔbɛ hulu lɛ kulɛ, nɔ fɛɛ nɔ baafee ŋanii ni wala ehiŋ shikpɔŋ nɔ. Ani efeee bo miishɛɛ akɛ Nyɔŋmɔ fee hulu lɛ?—\nNyɔŋmɔ haa nugbɔ nɛɔ hu. Bei komɛi lɛ ekolɛ osumɔŋ nugbɔnɛmɔ, ejaakɛ onyɛŋ oyashwɛ yɛ agbo lɛ naa. Shi nugbɔnɛmɔ yeɔ buaa ni fɔfɔii kwɛ̃ɔ. No hewɔ lɛ, kɛ́ wɔna fɔfɔii fɛfɛji lɛ, namɔ esa akɛ wɔda lɛ shi?— Nyɔŋmɔ. Ni namɔ shi wɔbaada kɛ́ wɔye aduawai kɛ yelibaai ni ŋɔɔ lɛ?— Esa akɛ wɔda Nyɔŋmɔ shi ejaakɛ ehulu kɛ enu haa nibii kwɛ̃ɔ.\nFeemɔ he mfoniri yɛ ojwɛŋmɔ mli ni mɔ ko ebi bo akɛ: ‘Ani Nyɔŋmɔ ji mɔ ni bɔ gbɔmɛi kɛ kooloi hu lɛ?’ Mɛni obaakɛɛ?— Eja akɛ oookɛɛ akɛ: “Hɛɛ, Nyɔŋmɔ bɔ gbɔmɔ kɛ kooloi lɛ.” Shi kɛ́ mɔ ko heee eyeee akɛ Nyɔŋmɔ diɛŋtsɛ fee gbɔmɛi hu? Shi kɛ́ mɔ lɛ kɛɛ akɛ gbɔmɔ ba kɛjɛ kooloi amli hu? Ojogbaŋŋ, Biblia lɛ etsɔɔɔ nakai. Ekɛɔ akɛ Nyɔŋmɔ bɔ nibii fɛɛ ni wala yɔɔ amɛmli lɛ.—1 Mose 1:26-31.\nAkɛni mɔ ko ma shia lɛ hewɔ lɛ, namɔ hu fee fɔfɔii, tsei, kɛ kooloi lɛ?\nShi ekolɛ mɔ ko baakɛɛ bo akɛ eheee eyeee akɛ Nyɔŋmɔ yɛ. No lɛ mɛni obaakɛɛ?— Mɛni hewɔ okɛ onine etsɔɔɔ shia ko? Bi mɔ lɛ akɛ: “Namɔ ma nakai shia lɛ?” Mɔ fɛɛ mɔ le akɛ esa akɛ mɔ ko ama enɛ. Eyɛ faŋŋ akɛ shia lɛ emaaa lɛ diɛŋtsɛ ehe.—Hebribii 3:4.\nAgbɛnɛ okɛ gbɔmɔ lɛ aya abɔɔ ko mli ni otsɔɔ lɛ fɔfɔi. Bi lɛ akɛ: “Namɔ fee enɛ?” Gbɔmɔ ko nyɛŋ afee enɛ. Ni tamɔ bɔ ni shia lɛ emaaa lɛ diɛŋtsɛ ehe lɛ, nakai nɔŋŋ nɛkɛ fɔfɔi nɛɛ hu efeee lɛ diɛŋtsɛ ehe. Mɔ ko fee. Nyɔŋmɔ fee.\nKɛɛmɔ mɔ lɛ akɛ emɛ ni ebo loofɔlɔ ko lala toi. Agbɛnɛ bi lɛ akɛ: “Namɔ bɔ loofɔji lɛ ni etsɔɔ amɛ lala lɛ?” Nyɔŋmɔ ji mɔ ni bɔ. Nyɔŋmɔ ji mɔ ni bɔ ŋwɛi kɛ shikpɔŋ kɛ nibii fɛɛ ni yɔɔ wala mli lɛ! Lɛ ji Mɔ ni kɛ wala haa mɔ.\nKɛlɛ, ekolɛ mɔ ko baakɛɛ akɛ nɔ ni enaa pɛ eheɔ eyeɔ. Ekolɛ ebaakɛɛ akɛ: ‘Kɛ minyɛɛɛ mana lɛ, miheee miyeee.’ No hewɔ lɛ, mɛi komɛi kɛɔ akɛ amɛheee Nyɔŋmɔ nɔ amɛyeee ejaakɛ amɛnaaa lɛ.\nEji anɔkwale akɛ wɔnyɛɛɛ wɔna Nyɔŋmɔ. Biblia lɛ kɛɔ akɛ: ‘Gbɔmɔ ko nyɛŋ ana Nyɔŋmɔ.’ Nuu, loo yoo, loo gbekɛ ko bɛ shikpɔŋ nɔ ni baanyɛ ana Nyɔŋmɔ. No hewɔ lɛ, mɔ ko akabɔ mɔdɛŋ akɛ eeefee Nyɔŋmɔ he mfoniri ko loo amaga. Nyɔŋmɔ kɛɔ wɔ po akɛ wɔkafee ehe amaga ko. No hewɔ lɛ, Nyɔŋmɔ naŋ he miishɛɛ kɛji akɛ wɔyɛ nibii ni tamɔ nakai yɛ wɔshia lɛ mli.—2 Mose 20:4, 5; 33:20; Yohane 1:18.\nShi kɛ onyɛɛɛ ona Nyɔŋmɔ lɛ, te feɔ tɛŋŋ ni oleɔ akɛ Nyɔŋmɔ yɛ diɛŋtsɛ hu? Susumɔ nɔ ni nyiɛ sɛɛ nɛɛ he okwɛ. Ani obaanyɛ ona kɔɔyɔɔ?— Dabi. Mɔ ko mɔ ko nyɛŋ ana kɔɔyɔɔ. Shi obaanyɛ ona nibii ni kɔɔyɔɔ feɔ. Obaanyɛ ona ni baai miihoso kɛ́ kɔɔyɔɔ tswa kɛtsɔ tso niji lɛ amli. No hewɔ lɛ, oheɔ oyeɔ akɛ kɔɔyɔɔ yɛ.\nTe ofeɔ tɛŋŋ oleɔ akɛ kɔɔyɔɔ yɛ?\nObaanyɛ ona nibii ni Nyɔŋmɔ efee lɛ hu. Kɛ́ ona fɔfɔi ni egba afoforo loo loofɔlɔ lɛ, belɛ oona nɔ ko ni Nyɔŋmɔ efee. No hewɔ lɛ, oheɔ oyeɔ akɛ Nyɔŋmɔ yɛ diɛŋtsɛ.\nEkolɛ mɔ ko baabi bo akɛ, ‘Namɔ bɔ hulu lɛ kɛ shikpɔŋ lɛ?’ Biblia lɛ kɛɔ akɛ: “Nyɔŋmɔ bɔ ŋwɛi kɛ shikpɔŋ.” (1 Mose 1:1) Hɛɛ, Nyɔŋmɔ fee nɛkɛ naakpɛɛ nibii nɛɛ fɛɛ! Te onuɔ enɛ he ohaa tɛŋŋ?—\nAni eŋɔɔɔ onaa akɛ oyɛ wala mli? Wɔbaanyɛ wɔnu loofɔji alalai ni ŋɔɔ lɛ. Wɔbaanyɛ wɔna fɔfɔii kɛ nibii krokomɛi ni Nyɔŋmɔ efee lɛ. Ni wɔbaanyɛ wɔye niyenii srɔtoi ni Nyɔŋmɔ kɛha wɔ lɛ.\nEsa akɛ wɔda Nyɔŋmɔ shi yɛ nɛkɛ nibii nɛɛ fɛɛ hewɔ. Nɔ ni fe fɛɛ lɛ, esa akɛ wɔda lɛ shi yɛ wala ni ekɛha wɔ lɛ hewɔ. Kɛji akɛ wɔkɛ shidaa haa Nyɔŋmɔ diɛŋtsɛ lɛ, wɔbaafee nɔ ko. Mɛni ji no?— Wɔbaabo Nyɔŋmɔ toi, ni wɔbaafee nɔ ni ekɛɔ wɔ yɛ Biblia lɛ mli lɛ. Yɛ nɛkɛ gbɛ nɔ lɛ, wɔbaanyɛ wɔtsɔɔ akɛ wɔsumɔɔ Mɔ ni fee nibii fɛɛ lɛ.\nEsa akɛ wɔjie hiɛsɔɔ kpo wɔha Nyɔŋmɔ yɛ nibii fɛɛ ni efee lɛ hewɔ. Yɛ mɛɛ gbɛ nɔ? Kanemɔ nɔ ni aŋma yɛ Lala 139:14; Yohane 4:23, 24; 1 Yohane 5:21; kɛ Kpojiemɔ 4:11 lɛ.\nKɛmaje Mɔ Ko Kɛmaje Mɔ Ko Mɔ Ni Fee Nibii Fɛɛ Lɛ\nNyɔŋmɔ Bɔ Nibii Fɛɛ\n“Yehowa . . . Bɔ nibii fɛɛ”\nYehowa Fee Nibii Fɛɛ\nYehowa Bɔ Kooloi Lɛ!


Mɛni Biblia lɛ Kɛɔ yɛ Tawa Shɛremɔ He?\nKANEMƆ YƐ Afrikaans Albania Amharic Arabic Armenia Armenia (West) Aymara Bengali Bicol Bislama Blɔfo Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korea Krio Kwanyama Lingala Lithuania Luganda Luo Macedonia Malagasy Malayalam Malta Marathi Maya Mizo Mongolia Moore Myanmar Nahuatl (Northern Puebla) Ndebele Nepali Ngabere Norway Nyaneka Nzema Ossetia Pangasinan Papiamento (Aruba) Papiamento (Curaçao) Poland Portuguese (Brazil) Punjabi Quechua (Bolivia) Quichua (Imbabura) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tamil Tatar Telugu Tetun Dili Thailand Tigrinya Totonac Tshiluba Tsonga Turkey Tuvalu Twi Ukrain Umbundu Uzbek Venda Vietnam Waray-Waray Wayuunaiki Xhosa Yoruba Zande Zapotec (Isthmus) Zulu\nSANEYITSO LƐ MLITSƆƆMƆ | NYƆŊMƆ SUSUMƆ YƐ TAWA SHƐREMƆ HE\nNaoko, ni atsi etã yɛ sane ni tsɔ hiɛ lɛ mli lɛ tsɔɔ bɔ ni fee ni ekpa tawa shɛremɔ, ekɛɛ akɛ, “Anɔkwale ni kɔɔ Nyɔŋmɔ sui kɛ eyiŋtoi lɛ ahe nii ni mikase lɛ ji nɔ ni ye ebua mi ni mitsake mishihilɛ.” Ekase nakai anɔkwale lɛ yɛ Biblia lɛ mli. Eyɛ mli akɛ Biblia lɛ etsĩii tawa tã moŋ, shi eyeɔ ebuaa wɔ ni wɔnaa Nyɔŋmɔ susumɔ yɛ tawa shɛremɔ he. * Yɛ mɛi babaoo agbɛfaŋ lɛ, nilee ni yɔɔ Biblia lɛ mli lɛ ji nɔ ni wo amɛ hewalɛ ni amɛkpoo loo amɛkpa tawa shɛremɔ. (2 Timoteo 3:16, 17) Hã wɔsusu naagbai etɛ komɛi ni ale waa ni tawa shɛremɔ kɛbaa lɛ he, kɛ nɔ ni Biblia lɛ kɛɔ yɛ naagbai nɛɛ ahe lɛ he wɔkwɛ.\nTAWA SHƐREMƆ KAA MƆ HE\nTsofãi ni mɛi le akɛ ekɛ nitsumɔ kaa mɔ he waa lɛ ateŋ ekome yɛ tawa mli, no ji nikotin. Ehãa gbɔmɔtso lɛ tsuɔ nii waa, ni lɛ nɔŋŋ lɛ, ehãa gbɔmɔtso lɛ feɔ bliboo. Kɛ́ mɔ ko shɛre tawa lɛ, nikotin lɛ yaa ejwɛŋmɔ lɛ mli, ni jeee shi kome, shi shii abɔ. Akɛni kɛ́ mɔ ko gbala zigareti lasu shi kome lɛ nikotin lɛ ekome yaa ejwɛŋmɔ lɛ mli hewɔ lɛ, abaanyɛ akɛɛ akɛ, kɛ́ mɔ ko shɛre zigareti adeka kome yɛ gbi kome mli lɛ, nikotin aaashɛ 200 yaa ejwɛŋmɔ lɛ mli, ni enɛ fa kwraa fe nikotin ni yɔɔ tsofãi fɛɛ ni eko yɔɔ mli lɛ amli. Kɛ́ mɔ ko shɛreɔ zigareti daa lɛ, ehãa nikotin lɛ faa yɛ egbɔmɔtso lɛ mli, ni no hewɔ ni ewaa kɛhãa mɔ lɛ akɛ ebaakpa lɛ. Kɛ́ eka ohe, ni oná shwelɛ akɛ oshɛre eko ni onaaa lɛ, ehãa efeɔ tamɔ hela emɔ bo.\n‘Mɔ ni nyɛboɔ lɛ toi lɛ, lɛ nɔŋŋ enyɔji ji nyɛ.’—Romabii 6:16\nAni obaanyɛ obo Nyɔŋmɔ toi lɛɛlɛŋ kɛ́ otsɔ nyɔŋ ohã tawa shɛremɔ?\nBiblia lɛ yeɔ ebuaa wɔ ni wɔnáa susumɔ ni sa yɛ sane nɛɛ he, ekɛɔ akɛ: “Ani nyɛleee akɛ, mɔ ni nyɛŋɔɔ nyɛhe nyɛfeɔ tsuji [loo nyɔji] nyɛhãa ní nyɛboɔ lɛ toi lɛ, lɛ nɔŋŋ etsuji [loo enyɔji] ji nyɛ ni nyɛboɔ lɛ toi?” (Romabii 6:16) Kɛ́ daa nɛɛ lɛ, nɔ ni mɔ ko susuɔ he nɔŋŋ ji bɔ ni eeefee ená tawa eshɛre lɛ, no lɛ etsɛŋ kwraa ni ebaatsɔ nyɔŋ ehã nifeemɔ ni bɛ hiŋmɛi nɔ nɛɛ. Kɛ̃lɛ, jeee nifeemɔi ni baaye wɔgbɔmɔtsei lɛ awui lɛ pɛ Nyɔŋmɔ, mɔ ni gbɛ́i ji Yehowa lɛ, sumɔɔ ni wɔye wɔhe kɛjɛ he, eesumɔ ni wɔye wɔhe hu kɛjɛ nifeemɔi ni baawo wɔmumɔ ni ji nibii ni wɔshweɔ waa lɛ ahe muji. ( Lala 83:19; 2 Korintobii 7:1) No hewɔ lɛ, be ni mɔ ko yaa nɔ enáa hiɛsɔɔ ehãa Yehowa ni ejieɔ bulɛ kpo ehaa lɛ lɛ, enaa akɛ esa akɛ etuu ehe ehã Yehowa kwraa, ni akɛ enyɛŋ efee nakai be ni ekã he eji nyɔŋ kɛhã nifeemɔ ni nyɛɔ egbeɔ mɔ nɛɛ. Kɛ́ mɔ ko nu anɔkwa sane nɛɛ shishi lɛ, ebaahã ená shwelɛ akɛ ebaakpoo akɔnɔ fɔŋ nɛɛ.\nMɔ ko ni atsɛɔ lɛ Olaf ni yɔɔ Germany lɛ bɔi zigareti shɛremɔ be ni eye afii 12, ni efee nakai afii 16, kɛ̃lɛ ebɔ mɔdɛŋ ekpa. Olaf na klɛŋklɛŋ zigareti ni eshɛre lɛ akɛ nɔ ko ni nyɛŋ lɛ awui eye. Shi be ni be shwie mli lɛ, tawa shɛremɔ ka ehe ni enyɛɛɛ he nɔ ko kwraa efee. Ekɛɛ akɛ: “Gbi ko be ni mibɛ zigareti lɛ, mihao aahu akɛ mihala nɔ ni mishɛre momo lɛ anaabii lɛ, ni mijie amɛmli tawa lɛ miwo wolo mli ni mikota ni mishɛre. Be ni mishɛre migbe naa lɛ, mina akɛ mifee hiɛgbejianii.” Te fee tɛŋŋ eye ehe kɛjɛ nifeemɔ ni bɛ hiŋmɛi nɔ nɛɛ he lɛ? Ewie akɛ: “Yehowa hiɛ ni miisumɔ ni masa lɛ ji nɔ titri ni ye ebua mi. Suɔmɔ ni Yehowa yɔɔ kɛhã adesai kɛ hiɛnɔkamɔ ni ehãa anáa lɛ ji nɔ ni wo mi hewalɛ ni minyɛ mitsi mihe kwraa kɛjɛ nifeemɔ ni kaa mɔ he nɛɛ he.”\nTAWA SHƐREMƆ FITEƆ GBƆMƆTSO LƐ\nWolo ko (The Tobacco Atlas) tsɔɔ mli akɛ, “Jeŋshikpalɔi ekpa shi amɛna akɛ kɛ́ hooo lɛ tawa shɛremɔ . . . yeɔ nɔ fɛɛ nɔ ni yɔɔ gbɔmɔtso lɛ mli lɛ awui, ni ehãa mɔ he yeɔ ni egbeɔ mɔ hu waa.” Ale waa hu akɛ tawa shɛremɔ hãa mɛi náa helai tamɔ kansa, tsui hela kɛ flufla mli helai krokomɛi. Shi Jeŋ Hewalɛnamɔ Gbɛjianɔtoo lɛ tsɔɔ mli hu akɛ nɔ ni hãa mɛi ni yeɔ tsɛŋemɔ hela tamɔ wɔlɔmɔ fɔŋ gboiɔ waa ji tawa shɛremɔ.\n“Suɔmɔ Nuŋtsɔ, o-Nyɔŋmɔ lɛ, kɛ otsui muu lɛ fɛɛ kɛ osusuma muu lɛ fɛɛ kɛ ojwɛŋmɔ muu lɛ fɛɛ.”—Mateo 22:37\nKɛ́ oyeɔ gbɔmɔtso ni Nyɔŋmɔ kɛhã bo lɛ awui kɛtsɔ nifeemɔ gbonyo ko ni okɛ ohe woɔ mli lɛ nɔ lɛ, ani obaanyɛ owie akɛ osumɔɔ Nyɔŋmɔ ni obuɔ lɛ?\nYehowa Nyɔŋmɔ tsɔɔ e-Wiemɔ ni ji Biblia lɛ nɔ eyeɔ ebuaa wɔ ni wɔná susumɔ ni sa yɛ wɔwala, wɔgbɔmɔtso lɛ, kɛ wɔjwɛŋmɔ lɛ he. E-Bi Yesu ma enɛ nɔ mi, ewie akɛ: “Suɔmɔ Nuŋtsɔ, o-Nyɔŋmɔ lɛ, kɛ otsui muu lɛ fɛɛ kɛ osusuma muu lɛ fɛɛ kɛ ojwɛŋmɔ muu lɛ fɛɛ.” (Mateo 22:37) Ekã shi faŋŋ akɛ Nyɔŋmɔ miisumɔ ni wɔná bulɛ wɔhã wala kɛ wɔgbɔmɔtso lɛ koni wɔkɛtsu nii jogbaŋŋ. Be ni wɔyaa nɔ wɔkaseɔ Yehowa kɛ eshiwoi lɛ ahe nii lɛ, wɔbasumɔɔ nibii ni efee ehã wɔ lɛ ni wɔjieɔ bulɛ kpo wɔtsɔɔ nibii nɛɛ. Enɛ kanyaa wɔ ni wɔtsiɔ wɔhe kɛjɛɔ nɔ fɛɛ nɔ ni baanyɛ abule wɔgbɔmɔtso lɛ he.\nDatrɛfonyo ko ni yɔɔ India ni atsɛɔ lɛ Jayavanth lɛ kɛ afii 38 shɛre zigareti. Ekɛɛ akɛ: “Mikase awui ni tawa shɛremɔ yeɔ mɔ lɛ he nii yɛ helatsamɔ woji amli. Mile akɛ tawa shɛremɔ ehiii, ni miwo mɛi ni mikwɛɔ amɛ lɛ ŋaa ni amɛkpa shɛremɔ. Shi kɛ̃lɛ, eyɛ mli akɛ mika shii enumɔ loo shii ekpaa akɛ makpa, shi minyɛɛɛ.” Mɛni wa lɛ ni yɛ naagbee lɛ ekpa? Etsa nɔ akɛ: “Biblia lɛ ni mikase lɛ ji nɔ ni wa mi ni mikpa. Shwelɛ ni miyɔɔ akɛ masa Yehowa hiɛ lɛ kanya mi ni mikpa su fɔŋ nɛɛ amrɔ nɔŋŋ.”\nTAWA SHƐREMƆ YEƆ MƐI KROKOMƐI AWUI\nEbɔɔ yɛ lasu ni jɛɔ tawa ni kã shi ni miishã, kɛ lasu ni jɛɔ mɛi ni shɛreɔ tawa lɛ amli kɛjeɔ kpo lɛ amli. Kɛ́ mɔ ko mu lasu nɛɛ eko ewo emli lɛ, ebaanyɛ ená kansa kɛ helai krokomɛi, ni daa afi lɛ, lasu nɛɛ gbeɔ mɛi 600,000 ni shɛreee tawa, titri lɛ yei kɛ gbekɛbii. Jeŋ Hewalɛnamɔ Gbɛjianɔtoo lɛ kɛɛ akɛ: “Kɛ́ lasu ni jɛɔ mɛi ni shɛreɔ tawa lɛ amli lɛ bibioo ko po bote mɔ ko mli lɛ, eyɛ oshãra waa.”\n“Suɔmɔ onaanyo tamɔ bɔ ni osumɔɔ bo diɛŋtsɛ ohe.”—Mateo 22:39\nKɛ́ oshɛreɔ tawa ni ojieɔ lasu lɛ oshwieɔ onaanyo kɛ oweku lɛ nɔ lɛ, ani obaanyɛ owie akɛ osumɔɔ onaanyo?\nYesu kɛɛ akɛ, naanyo suɔmɔ—wɔweku, nanemɛi, kɛ mɛi krokomɛi ni bɛŋkɛ wɔ lɛ—ji kita ni ji enyɔ yɛ klɛŋklɛŋ kita ni ji suɔmɔ Nyɔŋmɔ lɛ sɛɛ. Nakai kita lɛ kɛɔ akɛ: “Suɔmɔ onaanyo tamɔ bɔ ni osumɔɔ bo diɛŋtsɛ ohe.” (Mateo 22:39) Kɛ́ wɔkɛ wɔhe wo shihilɛ ko ni baaye mɛi ni bɛŋkɛ wɔ lɛ awui lɛ mli lɛ, etsɔɔ akɛ wɔbɛ suɔmɔ kɛhã wɔnaanyo. Biblia lɛ kɛɔ akɛ: “Mɔ ko mɔ ko akapele miihã ehe, shi moŋ mɔ fɛɛ mɔ apele ahã enaanyo.” Anɔkwa suɔmɔ tsirɛɔ wɔ ni wɔkɛ ŋaawoo nɛɛ tsuɔ nii.—1 Korintobii 10:24.\nArmen ni yɔɔ Armenia lɛ wie akɛ: “Miweku lɛ kpa mi fai ni mikpa tawa shɛremɔ ejaakɛ eeye amɛ awui. Shi misumɔɔɔ ni mikpɛlɛɔ nɔ akɛ eeye amɛ awui.” Etsɔɔ nɔ ni hã etsake esusumɔ lɛ mli akɛ: “Biblia lɛ ni mikase lɛ, kɛ suɔmɔ ni miyɔɔ kɛhã Yehowa lɛ ye ebua mi ni mikpa tawa shɛremɔ ni mikpɛlɛ nɔ akɛ jeee mi pɛ awui ebaanyɛ eye shi ebaanyɛ eye mɛi krokomɛi ni bɛŋkɛ mi lɛ hu awui.”\nABAAKPA TAWA SHƐREMƆ KWRAA!\nBiblia lɛ ni Olaf, Jayavanth, kɛ Armen kase lɛ ye ebua amɛ ni amɛtsi amɛhe kɛjɛ su gbonyo ni ye amɛ kɛ mɛi krokomɛi awui lɛ he. Jeee le ni amɛle akɛ tawa shɛremɔ yeɔ mɔ awui lɛ kɛkɛ ji nɔ ni hã amɛkpa tawa shɛremɔ, shi moŋ suɔmɔ ni amɛná amɛhã Yehowa kɛ shwelɛ akɛ amɛbaafee esuɔmɔnaa nii lɛ ji nɔ ni ye ebua amɛ. Ama nɔ titri ni suɔmɔ tsuɔ lɛ nɔ mi yɛ 1 Yohane 5:3 lɛ. Jɛmɛ kɛɔ akɛ: “Ejaakɛ enɛ ji Nyɔŋmɔ suɔmɔ lɛ, akɛ wɔye ekitai lɛ anɔ; ni ekitai lɛ waaa.” Eji anɔkwale akɛ jeee be fɛɛ be eyɔɔ mlɛo ákɛ, akɛ Biblia mli shishitoo mlai baatsu nii, shi kɛ́ mɔ lɛ ná suɔmɔ ni mli wa ehã Nyɔŋmɔ lɛ, ewaŋ kwraa kɛhaŋ lɛ akɛ eeefee toi.\nYehowa Nyɔŋmɔ miitsɔ jeŋ muu fɛɛ nitsɔɔmɔ gbɛjianɔtoo ko nɔ eeye eebua mɛi akpekpei abɔ ni amɛye amɛhe loo ni amɛtsi amɛhe kɛjɛ tawa ni yeɔ mɔ nyɔŋ lɛ he. (1 Timoteo 2:3, 4) Etsɛŋ kwraa ni Yehowa baatsɔ e-Maŋtsɛyeli ni ji ŋwɛi nɔyeli ni e-Bi Yesu Kristo ji enɔ maŋtsɛ lɛ nɔ ejie jarayeli gbɛjianɔtoi fɛɛ ni foɔ amɛ pɛ amɛnɔ mli, ní ehã mɛi babaoo etsɔmɔ nyɔji ehã tawa lɛ kɛshi je lɛ mli kwraa. Ebaajie tawa shɛremɔ ni ekpele jeŋ fɛɛ lɛ kɛshi je lɛ mli shi kome nyɔŋlo, ni ebaaye ebua adesai ni feɔ toiboo lɛ, ní amɛye emuu yɛ gbɔmɔtsoŋ kɛ jwɛŋmɔŋ.—Yesaia 33:24; Kpojiemɔ 19:11, 15.\nKɛ́ oobɔ mɔdɛŋ ni okpa tawa shɛremɔ shi onyɛɛɛ lɛ, kaahã onijiaŋ je wui. Kɛ́ oná suɔmɔ ohã Yehowa ni ona esusumɔ yɛ tawa shɛremɔ he lɛ, ebaaye ebua bo ni okpa. Yehowa Odasefoi baaná he miishɛɛ waa akɛ amɛaaye amɛbua bo ni okase Biblia mli shishitoo mlai lɛ, ní ona bɔ ni ooofee okɛtsu nii. Ná hiɛkɛnɔfɔɔ akɛ, kɛ́ ootao ni Yehowa aye abua bo ni oye ohe kɛjɛ tawa shɛremɔ he lɛ, ebaawaje bo ni onyɛ okpa.—Filipibii 4:13.\n^ kk. 3 Tawa shɛremɔ ni awieɔ he yɛ wolo nɛɛ mli lɛ kɔɔ, zigareti, kɛ ehenɔi kɛ bɛlɛ, ni ashɛreɔ lɛ ahe. Kɛ̃lɛ, shishitoo mla ni yɔɔ sɛɛ lɛ kɔɔ tawa ni ataa, asara ni afũɔ, ilɛtrɔnik zigaret ni nikotin yɔɔ mli, kɛ tawa henɔi krokomɛi lɛ ahe.\nSui Kɛ Nifeemɔi Ni Eka Mɔ He Toiŋjɔlɛ kɛ Miishɛɛ\nKɛmaje Mɔ Ko Kɛmaje Mɔ Ko Mɛni Ji Nyɔŋmɔ Susumɔ yɛ Tawa Shɛremɔ He?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Nyɔŋmɔ Susumɔ yɛ Tawa Shɛremɔ He\nKɛmaje Mɔ Ko Kɛmaje Mɔ Ko BUU-MƆƆ Nyɔŋmɔ Susumɔ yɛ Tawa Shɛremɔ He\nNyɔŋmɔ Susumɔ yɛ Tawa Shɛremɔ He\nBUU-MƆƆ Nyɔŋmɔ Susumɔ yɛ Tawa Shɛremɔ He


Bɔ ni Wɔnáa Yehowa Nyɔŋmɔ Gbɛtsɔɔmɔ he Sɛɛ Ŋmɛnɛ\nEKPƐ YIŊ NI JA—POLAND\n“BE NI abaptisi mi lɛ, no mli lɛ miye afii 15. Nyɔji ekpaa sɛɛ lɛ, mibɔi sɔɔmɔ akɛ gbɛgbalɔi awalɔ, ni mifee nakai afi kome. No sɛɛ lɛ, mibatsɔ daa gbɛgbalɔ. Be ni migbe sɛkɛndre skul naa lɛ, mibi ni ahã mayasɔmɔ yɛ he ko ni shiɛlɔi ahe miihia yɛ. He ni kpokpaa nɔkwɛlɔ lɛ kɛɛ mi akɛ masɔmɔ yɛ ji mimaŋ lɛ mli, he ni miyɔɔ lɛ nɔŋŋ. Sane lɛ dɔ mi, ejaakɛ no mli lɛ, mikɛ minaa yɔɔ, ni jeee Yehowa Odasefonyo ji lɛ. No hewɔ lɛ, kulɛ miitao mafã mashi lɛ ni mayahi maŋ kroko nɔ. Shi mikɛ sane lɛ wo mihe diŋŋ, ni mihãaa nɔkwɛlɔ lɛ ana akɛ nɔ ni ewie lɛ egba minaa. Anɔkwa, miyasusu he, tsɛ mináaa he miishɛɛ. Mikɛɛ mɔ ni mito akɛ mikɛ lɛ baaya lɛ akɛ: ‘Efeɔ mi akɛ miifee minii tamɔ Yona. Shi Yona tee Ninive kɛ̃, no hewɔ lɛ, mi hu masɔmɔ yɛ he ni akɛɛ misɔmɔ yɛ lɛ.’\n“Mikɛ afii ejwɛ esɔmɔ akɛ gbɛgbalɔ yɛ mimaŋ lɛ mli, ni miina akɛ, nilee yɛ mli waa akɛ mibo gbɛtsɔɔmɔ ni akɛhã mi lɛ toi. Asomoaŋ, nɔ ni gbaa minaa ji jwɛŋmɔ ni ejaaa ni mihiɛ lɛ. Amrɔ nɛɛ miyɛ miishɛɛ waa. Be ko lɛ, mikɛ mɛi 24 sɔŋŋ kase nii yɛ nyɔɔŋ kome pɛ mli! Yehowa duromɔ naa lɛ, mikɛ minaa lɛ, ni kulɛ esumɔɔɔ Yehowa Odasefoi asane lɛ po bɔi Biblia lɛ kasemɔ.”\nEWO YIBII KPAKPAI—FIJI\nEhe bahia ni yoo ko ni akɛ lɛ kaseɔ Biblia lɛ yɛ Fiji lɛ akpɛ eyiŋ kɛji ebaaya Odasefoi akpee wulu ko ni afeɔ lɛ aloo ebaaya ewu lɛ wekunyo ko fɔmɔ gbijurɔyeli shishi. Ewu lɛ kpɛlɛ nɔ akɛ ebaanyɛ eya kpee lɛ, ni yoo lɛ hã ele akɛ kɛ́ akpa lɛ, ebaaba fɔmɔ gbijurɔyeli lɛ shishi. Shi be ni akpa kpee lɛ ni ebashɛ shĩa lɛ, esusu sane lɛ he ni ena akɛ, kɛ́ eyaaa nifeemɔ lɛ shishi kwraa lɛ, no moŋ hi, ejaakɛ kɛ́ etee lɛ, ekolɛ ebaayafee nɔ ko ni baafite wekukpaa ni yɔɔ ekɛ Yehowa teŋ lɛ. No hewɔ lɛ, eyaaa.\nBe ni ewu lɛ tee gbijurɔyeli lɛ shishi lɛ, ekɛɛ ewekumɛi lɛ akɛ, ekɛɛ eŋa lɛ akɛ, kɛ́ ekpa lɛ eba. Shi ewekumɛi lɛ kɛɛ lɛ akɛ, “Yehowa Odasefoi yeee fɔmɔ gbii juji, no hewɔ lɛ ebaŋ!” *\nYiŋ ni yoo lɛ kpɛ lɛ sa ewu lɛ hiɛ waa. Ewu lɛ ná miishɛɛ akɛ edamɔ ehenilee kɛ nibii ni ekase lɛ anɔ ekpɛ eyiŋ. Yoo nɛɛ anɔkwayeli lɛ hewɔ lɛ, sɛɛ mli lɛ, ená hegbɛ eye ewu lɛ kɛ mɛi krokomɛi odase. Mɛni jɛ mli kɛba? Nuu lɛ kpɛlɛ ni akɛ lɛ bɔi Biblia lɛ kasemɔ, ni ekɛ eŋa lɛ bɔi asafoŋ kpeei yaa.\n^ kk. 7 Kwɛmɔ “Sanebimɔi ni Jɛ Kanelɔi Adɛŋ” ni je kpo yɛ December 15, 2001 Buu-Mɔɔ lɛ mli lɛ.\nKɛmaje Mɔ Ko Kɛmaje Mɔ Ko Bɔ ni Wɔnáa Yehowa Gbɛtsɔɔmɔ he Sɛɛ Ŋmɛnɛ


Nɔ Hewɔ ni Wɔyeɔ Nuŋtsɔ lɛ Gbɛkɛ Niyeli Lɛ | Nikasemɔ\nKANEMƆ YƐ Blɔfo Cambodia Dangme Ewe French Ga Garifuna Greenland Hmong (White) Kimbundu Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Ngabere Portugal Quechua (Ancash) Quechua (Ayacucho) Spania Tahiti Tlapanec Totonac Twi Umbundu\n“Nyɛfea enɛ ni nyɛŋɔkai mi.”—1 KORINTOBII 11:24.\nMɛni hewɔ esa akɛ wɔya Nuŋtsɔ lɛ Gbɛkɛ Niyeli lɛ shishi?\nMɛni ji Kaimɔ lɛ he okadi nibii lɛ? Ni mɛni amɛdamɔ shi kɛhã?\nTe Kristofoi nuɔ he tɛŋŋ yɛ hiɛnɔkamɔ ni Nyɔŋmɔ ehã amɛ lɛ he?\n1, 2. Yɛ Nisan 14, 33 Ŋ.B. gbɛkɛ lɛ, mɛni Yesu fee? (Kwɛmɔ mfoniri ni yɔɔ nikasemɔ lɛ shishijee lɛ.)\nNISAN 14, 33 Ŋ.B. be ni je ena lɛ, no mli lɛ nyɔɔŋtsere muu lɛ fɛɛ eje yɛ Yerusalem. Yesu kɛ ebɔfoi lɛ ye Hehoo lɛ. Gbi jurɔ nɛɛ kai mɛi bɔ ni Yehowa jie Israelbii lɛ kɛjɛ Mizraim afii 1,500 ni eho lɛ. No sɛɛ lɛ, Yesu kɛ ebɔfoi anɔkwafoi 11 lɛ ná niyeli krɛdɛɛ ko mli gbɛfaŋnɔ, ni esɛɛnyiɛlɔi lɛ baaya nɔ akpe kɛhã niyeli nɛɛ afi fɛɛ afi kɛkai egbele lɛ.—Mateo 26:1, 2.\n2 Yesu sɔle, ni ekɛ aboloo ni akɛ ma ni eshako fee hã ebɔfoi lɛ, ni ekɛɛ amɛ akɛ: “Nyɛhea, nyɛyea.” No sɛɛ lɛ, ewo kpulu ni wein yɔɔ mli, ni esɔle ekoŋŋ, ni ekɛɛ amɛ akɛ: “Nyɛ fɛɛ nyɛnua eko.” (Mateo 26:26, 27) Aboloo lɛ kɛ wein lɛ hiɛ shishinumɔ krɛdɛɛ. Nakai gbɛkɛ ni sa kadimɔ lɛ, Yesu bɔfoi anɔkwafoi lɛ kase nibii pii.\n3 Yesu miitao ni ekaselɔi lɛ aye gbi jurɔ ko kɛkai egbele lɛ daa afi. Sɛɛ mli lɛ, abatsɛ gbi jurɔ nɛɛ akɛ “Nuŋtsɔ lɛ Gbɛkɛ Niyeli lɛ,” loo Kaimɔ lɛ. (1 Korintobii 11:20, NW) Enɛ teɔ sanebimɔi komɛi ashi. Mɛni hewɔ esa akɛ wɔkai Yesu gbele lɛ? Mɛni aboloo lɛ kɛ wein lɛ damɔ shi kɛhã? Te wɔɔfee tɛŋŋ wɔsaa wɔhe kɛhã Kaimɔ lɛ? Namɛi esa akɛ amɛye aboloo lɛ ni amɛnu wein lɛ eko? Ni mɛni Kristofoi baanyɛ afee kɛtsɔɔ akɛ amɛhiɛ sɔɔ amɛhiɛnɔkamɔ lɛ?\nNƆ HEWƆ NI WƆKAIƆ YESU GBELE LƐ\n4. Mɛɛ hiɛnɔkamɔ Yesu gbele lɛ ehã wɔná?\n4 Adam esha lɛ hewɔ lɛ, wɔ fɛɛ wɔná esha kɛ gbele akɛ gboshinii. (Romabii 5:12) Adesa ni yeee emuu ko bɛ ni baanyɛ ahã Nyɔŋmɔ kpɔmɔnɔ kɛhã lɛ diɛŋtsɛ ewala loo mɛi krokomɛi anɔ. (Lala 49:7-10) Shi Yesu kɛ ewala ni yeɔ emuu lɛ hã akɛ kpɔmɔnɔ kɛhã wɔ, ni eyapue yɛ Nyɔŋmɔ hiɛ koni wɔná nakai kpɔmɔnɔ lɛ he sɛɛ. Enɛ ni Yesu fee lɛ ehã wɔná hiɛnɔkamɔ akɛ wɔbaahi shi kɛya naanɔ, ní wɔye wɔhe kɛjɛ esha kɛ gbele he.—Romabii 6:23; 1 Korintobii 15:21, 22.\n5. (a) Mɛni tsɔɔ akɛ Nyɔŋmɔ kɛ Yesu sumɔɔ wɔ? (b) Mɛni hewɔ esa akɛ wɔya Kaimɔ lɛ?\n5 Kpɔmɔnɔ lɛ ni Nyɔŋmɔ kɛhã lɛ tsɔɔ akɛ esumɔɔ adesai. (Yohane 3:16) Yesu kɛ ewala hã kɛtsɔɔ akɛ lɛ hu esumɔɔ wɔ. Dani Yesu baaba shikpɔŋ lɛ nɔ po lɛ, enáa “gbɔmɛi abii ahe miishɛɛ.” (Abɛi 8:30, 31) Wɔhiɛ sɔɔ nɔ ni Yehowa kɛ Yesu efee ehã wɔ lɛ waa! No hewɔ ni wɔyaa Kaimɔ lɛ kɛtsɔɔ akɛ wɔmiibo Yesu famɔ akɛ, “nyɛfea enɛ ni nyɛŋɔkai mi” lɛ toi lɛ.—1 Korintobii 11:23-25.\nWɔhiɛ sɔɔ nɔ ni Yehowa kɛ Yesu efee ehã wɔ lɛ waa!\nNƆ NI OKADI NIBII LƐ TSƆƆ\n6. Te esa akɛ wɔna Kaimɔ aboloo lɛ kɛ wein lɛ wɔhã tɛŋŋ?\n6 Be ni Yesu kɛ ebɔfoi lɛ yeɔ Nuŋtsɔ lɛ Gbɛkɛ Niyeli lɛ, etsɔɔɔ naakpɛɛ gbɛ ko nɔ ehãaa aboloo lɛ atsɔ eheloo, ní wein lɛ hu atsɔ elá. Ewie yɛ aboloo lɛ he akɛ: “Enɛ damɔ shi kɛhã migbɔmɔtso.” Ni ewie yɛ wein lɛ hu he akɛ: “Enɛ damɔ shi kɛhã milá ni ji ‘kpaŋmɔ lɛ lá’ ni abaafɔse ashwie shi ahã mɛi babaoo lɛ.” (Marko 14:22-24, NW) Belɛ, eyɛ faŋŋ akɛ aboloo lɛ kɛ wein lɛ ji okadi nibii.\n7. Mɛni aboloo ni akɛ ma ni eshako fee lɛ damɔ shi kɛhã?\n7 Yɛ nakai gbɛkɛ ni sa kadimɔ waa lɛ nɔ lɛ, Yesu kɛ aboloo akpiti, ni ji aboloo ní akɛ ma ni eshako fee, ní akɛye Hehoo lɛ eko nɔŋŋ tsu nii. (2 Mose 12:8) Yɛ Biblia lɛ mli lɛ, bei pii lɛ akɛ masha damɔɔ shi kɛhãa esha. (Mateo 16:6, 11, 12; Luka 12:1) No hewɔ lɛ, Yesu kɛ aboloo ni akɛ ma ni eshako fee lɛ tsu nii akɛ okadi kɛhã egbɔmɔtso ni esha ko bɛ he lɛ. (Hebribii 7:26) Enɛ hewɔ akɛ ma ni eshako shãa aboloo ní akɛtsuɔ nii yɛ Kaimɔ lɛ shishi lɛ.\n8. Mɛni wein lɛ damɔ shi kɛhã?\n8 Wein ni Yesu kɛtsu nii lɛ damɔ shi kɛhã elá loo ewala, ni no nɔŋŋ wein ni wɔkɛtsuɔ nii ŋmɛnɛ yɛ Kaimɔ lɛ shishi lɛ damɔ shi kɛhã. Yesu gbo ehã wɔ yɛ he ko ni yɔɔ Yerusalem sɛɛ ni atsɛɔ lɛ Golgota lɛ, ni ekɛ ewala hã ‘kɛhã eshaifaa.’ (Mateo 26:28; 27:33) Akɛ aŋkroaŋkroi lɛ, kɛ́ wɔhiɛ sɔɔ nikee nii ni jara wa nɛɛ lɛ, wɔbaasaa wɔhe daa afi kɛhã gbi jurɔ krɛdɛɛ nɛɛ. Te wɔɔfee tɛŋŋ wɔfee nakai?\nNIBII KOMƐI NI WƆBAANYƐ WƆFEE KƐSAA WƆHE\n9. (a) Mɛni hewɔ esa akɛ wɔnyiɛ gbɛjianɔtoo kɛhã Kaimɔ lɛ he Biblia kanemɔ lɛ sɛɛ? (b) Te onaa kpɔmɔnɔ lɛ tɛŋŋ?\n9 Nɔ kome ni wɔbaanyɛ wɔfee kɛsaa wɔhe kɛhã Kaimɔ lɛ ji, ni wɔɔnyiɛ gbɛjianɔtoo kɛhã Kaimɔ lɛ he Biblia kanemɔ lɛ sɛɛ. Wɔbaanyɛ wɔna gbɛjianɔtoo nɛɛ yɛ Ŋmalɛi lɛ Amli ni Wɔɔkwɛ Daa lɛ mli. Kɛ́ wɔkane Biblia mli saji nɛɛ, ebaaye ebua wɔ ni wɔjwɛŋ nɔ ni Yesu fee be ni eshwɛ fioo ni ebaagbo lɛ nɔ. * (Kwɛmɔ shishigbɛ niŋmaa lɛ.) Nyɛmi yoo ko wie akɛ: “Wɔkpaa Kaimɔ lɛ gbɛ. Daa afi lɛ, wɔhiɛ sɔɔ Kaimɔ lɛ waa fe tsutsu lɛ.” Nyɛmi yoo nɛɛ wie akɛ, be ni etsɛ ni esumɔɔ lɛ waa lɛ gbo ni edamɔ he ni asaa lɛ afɔ̃ lɛ, ni ekwɛɔ lɛ lɛ, ehiɛ basɔ kpɔmɔnɔ lɛ waa diɛŋtsɛ. Ewie akɛ: “Mile ŋmalɛi lɛ fɛɛ kɛ bɔ ni mafee magbala mli matsɔɔ mɛi! Shi be ni agbɛnɛ mi diɛŋtsɛ mina bɔ ni gbele yɔɔ dɔlɛ hã lɛ, mitsui nyɔ mimli waa yɛ nɔ ni abaatsɔ kpɔmɔnɔ ni jara wa lɛ nɔ atsu lɛ hewɔ.” Akɛ aŋkroaŋkroi lɛ, nɔ kome ni he hiaa waa ni esa akɛ wɔfee be ni wɔsaa wɔhe kɛhã Kaimɔ lɛ ji, ni wɔɔjwɛŋ bɔ ni Yesu afɔleshãa lɛ baaye abua wɔ lɛ nɔ.\nWɔsaa wɔhe kɛhã Kaimɔ lɛ kɛtsɔ Kaimɔ lɛ he Biblia kanemɔ he gbɛjianɔtoo lɛ sɛɛ ni wɔɔnyiɛ lɛ nɔ (Kwɛmɔ kuku 9)\n10. Mɛɛ gbɛ kroko wɔbaanyɛ wɔtsɔ nɔ wɔsaa wɔhe kɛhã Kaimɔ lɛ?\n10 Gbɛ kroko ni wɔbaanyɛ wɔtsɔ nɔ wɔsaa wɔhe kɛhã Kaimɔ lɛ ji ní wɔkɛ be babaoo baashiɛ yɛ Kaimɔ be lɛ mli, ní wɔfɔ̃ mɛi babaoo nine kɛba Kaimɔ lɛ shishi. Aloo wɔbaanyɛ wɔkɛ wɔhe awo gbɛgbalɔi awamɔ nitsumɔ lɛ mli po. Kɛ́ wɔgba mɛi krokomɛi Nyɔŋmɔ, e-Bi lɛ, kɛ naanɔ wala he hiɛnɔkamɔ lɛ he sane lɛ, wɔtsui baanyɔ wɔmli akɛ wɔfee nɔ ni Nyɔŋmɔ taoɔ ni wɔfee lɛ.—Lala 148:12, 13.\n11. Mɛni hewɔ Paulo wie akɛ Korintobii lɛ ateŋ mɛi komɛi ye aboloo lɛ ni amɛnu wein lɛ bɔ ni esaaa yɛ Kaimɔ lɛ shishi lɛ?\n11 Kɛ́ oosaa ohe kɛhã Kaimɔ lɛ, jwɛŋmɔ nɔ ni Paulo kɛɛ Kristofoi ni yɔɔ Korinto asafo lɛ mli lɛ nɔ. (Kanemɔ 1 Korintobii 11:27-34.) Ekɛɛ amɛ akɛ, kɛ́ mɔ ko ye aboloo lɛ ni enu wein lɛ bɔ ni esaaa lɛ, etɔ̃ “Nuŋtsɔ lɛ gbɔmɔtso lɛ kɛ elá lɛ nɔ.” No hewɔ lɛ, kɛ́ mɛi ni afɔ amɛ mu lɛ ateŋ mɔ ko miifee nɔ ko ni esaaa, ni eye okadi nibii lɛ eko lɛ, “kojomɔ moŋ eyeɔ ni enuɔ ehãa ehe” lɛ. No mli lɛ, Korintobii lɛ ateŋ mɛi babaoo miifee nibii ni esaaa. Eeenyɛ efee akɛ amɛteŋ mɛi komɛi ye nii loo amɛnu nii fe nine dani amɛba Kaimɔ lɛ shishi, loo amɛfee nakai be ni Kaimɔ lɛ yaa nɔ, ni no hã wɔ ye amɛ. Nɔ ni amɛfee lɛ tsɔɔ akɛ amɛbuuu gbi jurɔ nɛɛ kwraa, ni no hewɔ lɛ, be ni amɛye okadi nibii lɛ eko lɛ, Nyɔŋmɔ ekpɛlɛɛɛ nɔ.\n12. (a) Mɛni he Paulo kɛ Kaimɔ lɛ to? Mɛɛ kɔkɔ ebɔ mɛi ni náa mli gbɛfaŋnɔ lɛ? (b) Kɛ́ mɔ ko ni yeɔ Kaimɔ okadi nibii lɛ eko daa afi lɛ fee esha ko ni yɔɔ hiɛdɔɔ lɛ, mɛni esa akɛ efee?\n12 Paulo kɛ Kaimɔ lɛ to niyeli he, ni ebɔ mɛi ni náa mli gbɛfaŋnɔ lɛ kɔkɔ akɛ: “Nyɛnyɛŋ Nuŋtsɔ lɛ kpulu lɛ kɛ daimonioi akpulu lɛ nyɛnu shi kome; nyɛnyɛŋ Nuŋtsɔ lɛ okpɔlɔ lɛ nɔ nii kɛ daimonioi anɔ lɛ nɔ nii nyɛye shi kome.” (1 Korintobii 10:16-21) Kɛ́ mɔ ko ni yeɔ Kaimɔ okadi nibii lɛ eko lɛ fee esha ko ni yɔɔ hiɛdɔɔ lɛ, esa akɛ eyana asafoŋ onukpai lɛ koni amɛye amɛbua lɛ. (Kanemɔ Yakobo 5:14-16.) Kɛ́ ekɛ enifeemɔi tsɔɔ akɛ eshwa ehe lɛɛlɛŋ lɛ, ebaanyɛ eye okadi nibii lɛ eko yɛ Kaimɔ lɛ shishi. Ni enɛ etsɔŋ akɛ ejieee bulɛ kpo etsɔɔɔ Yesu afɔleshãa lɛ.—Luka 3:8.\nWɔsumɔŋ ni wɔfee nɔ ko ni baatsɔɔ akɛ wɔbuuu afɔle ni Yesu shã lɛ\n13. Mɛni hewɔ esa akɛ wɔsɔle yɛ hiɛnɔkamɔ ni Nyɔŋmɔ ehã wɔ lɛ he lɛ?\n13 Gbɛ kroko ni wɔbaanyɛ wɔtsɔ nɔ wɔsaa wɔhe kɛhã Kaimɔ lɛ ji, ní wɔɔsɔle yɛ hiɛnɔkamɔ ni Nyɔŋmɔ ehã wɔ akɛ aŋkroaŋkroi lɛ he, ní wɔjwɛŋ nɔ. Wɔsumɔŋ ni wɔfee nɔ ko ni baatsɔɔ akɛ wɔbuuu afɔle ni Yesu shã lɛ. No hewɔ lɛ, kɛ́ wɔbɛ odaseyeli ni yɔɔ faŋŋ akɛ wɔfata mɛi ni afɔ amɛ mu lɛ ahe lɛ, esaaa akɛ wɔyeɔ okadi nibii lɛ eko. Kɛ́ nakai ni lɛ, belɛ, namɛi esa akɛ amɛye okadi nibii lɛ eko mɔ?\nNAMƐI ESA AKƐ AMƐYE OKADI NIBII LƐ EKO?\n14. Akɛni mɛi ni afɔ amɛ mu lɛ fata kpaŋmɔ hee lɛ he hewɔ lɛ, mɛni amɛfeɔ yɛ Kaimɔ lɛ shishi?\n14 Mɛi ni yeɔ Kaimɔ okadi nibii lɛ eko lɛ yɛ nɔmimaa diɛŋtsɛ akɛ amɛfata kpaŋmɔ hee lɛ he. Yesu wie yɛ wein lɛ he akɛ: “Nɛkɛ kpulu nɛɛ ji kpaŋmɔ hee lɛ yɛ milá lɛ mli.” (1 Korintobii 11:25) Yehowa kɛ Israelbii lɛ kpaŋ Mla kpaŋmɔ lɛ, shi sɛɛ mli lɛ ewie akɛ ekɛ kpaŋmɔ hee ko baaye najiaŋ. (Kanemɔ Yeremia 31:31-34.) Nyɔŋmɔ kɛ mɛi ni afɔ amɛ mu lɛ ni kpaŋ kpaŋmɔ hee nɛɛ. (Galatabii 6:15, 16) Yesu gbele lɛ hã anyɛ akpaŋ kpaŋmɔ nɛɛ. (Luka 22:20) Yesu ji kpaŋmɔ hee lɛ Teŋdamɔlɔ. Anɔkwafoi ni afɔ amɛ mu lɛ fata kpaŋmɔ hee lɛ he, ni amɛkɛ Yesu baahi ŋwɛi.—Hebribii 8:6; 9:15.\n15. Namɛi fata Maŋtsɛyeli kpaŋmɔ lɛ he? Ni kɛ́ amɛye anɔkwa lɛ, mɛɛ hegbɛ amɛbaaná?\n15 Mɛi ni afɔ amɛ mu lɛ le akɛ amɛfata Maŋtsɛyeli kpaŋmɔ lɛ hu he. (Kanemɔ Luka 12:32.) Yesu kɛ esɛɛnyiɛlɔi anɔkwafoi ni afɔ amɛ mu, ní na “emanehului” lɛ eko lɛ ni kpaŋ kpaŋmɔ nɛɛ. (Filipibii 3:10) Anɔkwafoi ni afɔ amɛ mu ni yɔɔ ŋmɛnɛ lɛ hu fata kpaŋmɔ nɛɛ he. Amɛkɛ Kristo baaye nɔ akɛ maŋtsɛmɛi yɛ ŋwɛi kɛya naanɔ. (Kpojiemɔ 22:5) Amɛ ji mɛi ni sa akɛ amɛyeɔ okadi nibii lɛ eko yɛ Nuŋtsɔ lɛ Gbɛkɛ Niyeli lɛ shishi.\n16. Tsɔɔmɔ Romabii 8:15-17 lɛ mli kuku.\n16 Mɛi ni afɔ amɛ mu lɛ yɛ nɔmimaa diɛŋtsɛ akɛ amɛ ji Nyɔŋmɔ bii, ni akɛ amɛbaanyɛ amɛye okadi nibii lɛ eko. (Kanemɔ Romabii 8:15-17.) Paulo wie akɛ amɛbolɔɔ akɛ: “Aba, ataa!” Aramaik wiemɔ ni ji “Aba” lɛ tamɔ wiemɔ ni ji “dada,” ni tsɔɔ akɛ bi ko sumɔɔ etsɛ, ni etamɔ “ataa” hu, ni tsɔɔ akɛ bi ko buɔ etsɛ. Ehãa wɔnaa wekukpaa krɛdɛɛ ni bakãa mɛi ni afɔ amɛ mu lɛ kɛ Yehowa teŋ, kɛ́ amɛná “biiatsɔmɔ mumɔ lɛ.” Nyɔŋmɔ mumɔ lɛ kɛ amɛ “yeɔ odase,” no hewɔ lɛ amɛyiŋ efeee amɛ kɔshikɔshi akɛ amɛji ebii ni afɔ amɛ mu. Jeee shikpɔŋ nɔ ni amɛsumɔɔɔ ni amɛhi lɛ hewɔ amɛnuɔ he nakai. Amɛle akɛ kɛ́ amɛye anɔkwa kɛyashi gbele mli lɛ, amɛkɛ Yesu baaye nɔ yɛ ŋwɛi akɛ maŋtsɛmɛi. Ni amɛle akɛ amɛná “mufɔɔ lɛ” kɛjɛ Yehowa ni ji “mɔ krɔŋkrɔŋ lɛ dɛŋ.” Ŋmɛnɛ lɛ, Nyɔŋmɔ bii 144,000 nɛɛ ateŋ mɛi fioo ko pɛ eshwɛ yɛ shikpɔŋ lɛ nɔ. (1 Yohane 2:20; Kpojiemɔ 14:1) Amɛnuɔ he akɛ amɛbɛŋkɛ Yehowa kpaakpa, ni no hewɔ lɛ amɛtsɛɔ lɛ akɛ, “Aba, ataa!”\nOHIƐ ASƆ BIBLIA MLI HIƐNƆKAMƆ NI OYƆƆ LƐ\n17. Mɛɛ hiɛnɔkamɔ mɛi ni afɔ amɛ mu lɛ yɔɔ? Ni te amɛfeɔ tɛŋŋ amɛleɔ akɛ afɔ amɛ mu?\n17 Kɛ́ oji Kristofonyo ni afɔ lɛ mu lɛ, obaafɔ oŋwɛi hiɛnɔkamɔ lɛ he wiemɔ yɛ osɔlemɔi amli. Ni obaanu he akɛ Ŋmalɛi lɛ amli wiemɔi lɛ ekomɛi kɔɔ ohe tɛ̃ɛ. Akɛ nɔkwɛmɔnɔ lɛ, kɛ́ Biblia lɛ wie Yesu kɛ “eyemforo” lɛ, kɛ amɛyookpeemɔ ni baaya nɔ yɛ ŋwɛi lɛ he lɛ, ole akɛ ekɔɔ ohe, ni okpaa nakai be lɛ gbɛ. (Yohane 3:27-29; 2 Korintobii 11:2; Kpojiemɔ 21:2, 9-14) Aloo kɛ́ Biblia lɛ wie bɔ ni Nyɔŋmɔ sumɔɔ mɛi ni afɔ amɛ mu lɛ he lɛ, ole akɛ bo ekɛwieɔ lɛ. Ni kɛ́ okane gbɛtsɔɔmɔi komɛi yɛ Nyɔŋmɔ Wiemɔ lɛ mli ni kɔɔ mɛi ni afɔ amɛ mu lɛ ahe tɛ̃ɛ lɛ, mumɔ krɔŋkrɔŋ lɛ tsirɛɔ bo ni oboɔ toi. Nyɔŋmɔ mumɔ krɔŋkrɔŋ lɛ kɛ bo “yeɔ odase” akɛ ohiɛnɔkamɔ ji akɛ oya ŋwɛi.\n18. Mɛɛ hiɛnɔkamɔ “tooi krokomɛi” lɛ yɔɔ? Kɛ́ ojwɛŋ hiɛnɔkamɔ nɛɛ he lɛ, te onuɔ he tɛŋŋ?\n18 Kɛ́ ofata “asafo babaoo” ni ji “tooi krokomɛi” lɛ mli bii lɛ ahe lɛ, Nyɔŋmɔ ehã bo hegbɛ akɛ ohi shi kɛya naanɔ yɛ Paradeiso mli yɛ shikpɔŋ lɛ nɔ. (Kpojiemɔ 7:9; Yohane 10:16) Kɛ́ ojwɛŋ shihilɛ ni obaaná wɔsɛɛ lɛ he lɛ, te onuɔ he tɛŋŋ? Omii shɛɔ ohe waa kɛ́ ojwɛŋ nɔ ni Biblia lɛ wieɔ yɛ wɔsɛɛ Paradeiso lɛ he lɛ nɔ. Okpaa be ni okɛ owekumɛi kɛ onanemɛi baahi shi yɛ toiŋjɔlɛ mli lɛ gbɛ. Oosumɔ ni afo hɔmɔ, ohia, nɔnaa, hela, kɛ gbele sɛɛ. (Lala 37:10, 11, 29; 67:7; 72:7, 16; Yesaia 33:24) Ooshwe kɛkɛ ni atee osuɔlɔi ni egboi lɛ ashi. (Yohane 5:28, 29) Odaa Yehowa shi waa yɛ hiɛnɔkamɔ ni yɔɔ nyam nɛɛ hewɔ! Eyɛ mli akɛ kɛ́ otee Kaimɔ lɛ, oyeee okadi nibii lɛ eko moŋ, shi oyaa kɛ̃, ejaakɛ ohiɛ sɔɔ Yesu kpɔmɔ afɔleshãa lɛ.\nANI ABAANA BO YƐ JƐMƐ?\n19, 20. (a) Mɛni kɛ́ wɔfee lɛ wɔbaahi shi kɛya naanɔ? (b) Mɛni hewɔ obaaya Kaimɔ lɛ?\n19 Kɛ́ ohã ana faŋŋ akɛ oheɔ Yehowa, Yesu Kristo, kɛ kpɔmɔnɔ lɛ oyeɔ lɛ, obaanyɛ ohi shi kɛya naanɔ, kɛ́ yɛ ŋwɛi jio, shikpɔŋ lɛ nɔ jio. Kɛ́ otee Kaimɔ lɛ, jwɛŋmɔ ohiɛnɔkamɔ lɛ kɛ bɔ ni Yesu gbele lɛ jara wa hã lɛ nɔ. Yɛ Sohaa, April 3, 2015, be ni hulu enyɔ shi lɛ, mɛi akpekpei abɔ ni yɔɔ je lɛŋ fɛɛ lɛ baabua amɛhe naa yɛ Maŋtsɛyeli Asai anɔ kɛ hei krokomɛi kɛhã Kaimɔ lɛ.\n20 Kɛ́ osaa ojwɛŋmɔ kɛ otsui kɛhã Kaimɔ lɛ, ohiɛ baasɔ Yesu kpɔmɔ afɔleshãa lɛ waa. Kɛ́ obo wiemɔ ni abaahã yɛ Kaimɔ lɛ shishi lɛ toi jogbaŋŋ lɛ, no baatsirɛ bo ni ojie suɔmɔ kpo otsɔɔ mɛi krokomɛi, ni ogba amɛ Yehowa suɔmɔ lɛ kɛ eyiŋtoo kɛhã wɔ fɛɛ lɛ he sane. (Mateo 22:34-40) Tswaa ofai shi akɛ obaaya Kaimɔ lɛ.\n^ kk. 9 Kwɛmɔ Saji Krokomɛi ni Fata He ni ji B12, ni yɔɔ New World Translation lɛ mli, loo kwɛmɔ Dɛŋdade Kɛhã Nyɔŋmɔ Wiemɔ lɛ Kasemɔ lɛ fã 16 lɛ.\nKaimɔ lɛ he okadi nibii lɛ ji aboloo lɛ, ní damɔ shi kɛhã Yesu gbɔmɔtso ni esha ko bɛ he lɛ, kɛ wein lɛ, ní damɔ shi kɛhã Yesu lá lɛ\nMɛi ni afɔ amɛ mu lɛ náa Nuŋtsɔ lɛ Gbɛkɛ Niyeli lɛ mli gbɛfaŋnɔ kɛtsɔ aboloo lɛ ni amɛyeɔ kɛ wein lɛ ni amɛnuɔ lɛ nɔ\nKpaŋmɔ hee lɛ ji gbeekpamɔ ko ni Yehowa kɛ mɛi ni afɔ amɛ mu lɛ ba. Maŋtsɛyeli kpaŋmɔ lɛ ji gbeekpamɔ ko ni Yesu kɛ mɛi ni afɔ amɛ mu lɛ ba\nNyɔŋmɔ mumɔ krɔŋkrɔŋ lɛ kɛ mɛi ni afɔ amɛ mu lɛ yeɔ odase. Ehãa amɛleɔ akɛ amɛji Nyɔŋmɔ bii, ni akɛ esa akɛ amɛye okadi nibii lɛ eko


Kpo Jemi 20 | Baiblo ɔ Ngɛ Intanɛti ɔ Nɔ | New World Translation\nKpo Jemi 20:1-15\nA fĩ Satan jeha 1,000 (1-3)\nNihi nɛ a kɛ Kristo maa ye nɔ jeha akpe (4-6)\nA je Satan, nɛ lɔ ɔ se ɔ, a kpata e hɛ mi (7-10)\nA kojo ni gbogboe ɔmɛ ngɛ matsɛ sɛ futaa a hɛ mi (11-15)\n20 Nɛ i na hiɔwe bɔfo ko nɛ e je hiɔwe nɛ e ngɛ si kplee kɛ ma kɛ e dɛ mi muɔ voo ɔ nya safe ɔ kɛ kɔsɔkɔsɔ ngua ko. 2 E nu drako ɔ, blema sinɔ ɔ, nɔ nɛ e ji Abosiami ɔ kɛ Satan ɔ, nɛ e fĩ lɛ jeha 1,000. 3 Nɛ e sake lɛ ngɔ fɔ muɔ voo ɔ mi nɛ e nga e yi nɛ e sɔu muɔ ɔ nya ngɔ wo e yi, bɔ nɛ pee nɛ e ko sisi je ma amɛ hu kɛ yaa si be nɛ jeha 1,000 ɔ maa ba nyagbe. Ngɛ enɛ se ɔ, e sa nɛ a je lɛ be bɔɔ ko. 4 Nɛ i na matsɛ sɛhi, nɛ a ha ni nɛmɛ nɛ a hii si ngɛ a nɔ ɔ he blɔ kaa a kojo. Ee, i na ni nɛmɛ nɛ a gbe mɛ* ngɛ Yesu he odase nɛ a ye ɔ, kɛ Mawu he munyu nɛ a tu ɔ he, kɛ ni nɛmɛ nɛ a ja we lohwe awi yelɔ ɔ aloo e we amaga a, nɛ a nine sui kadimi ɔ nɔ ngɛ a hɛ nya kɛ a nine he ɔ a susuma* amɛ. Nɛ a ba wami mi nɛ a kɛ Kristo ɔ ye nɔ kaa matsɛmɛ jeha 1,000. 5 (Ni gbogboehi nɛ a piɛ ɔ bɛ wami mi kɛ ya si be nɛ jeha 1,000 ɔ ba nyagbe.) Enɛ ɔ ji kekleekle gbogboehi a si tlemi ɔ nɛ. 6 Nɔ fɛɛ nɔ nɛ e náa kekleekle gbogboehi a si tlemi ɔ mi blɔ fa mi nɔ́ ɔ ngɛ bua jɔmi nɛ e ngɛ klɔuklɔu; gbenɔ enyɔne ɔ be nimli nɛ ɔmɛ a nɔ he wami, mohu ɔ, a maa pee Mawu kɛ Kristo ɔ we osɔfohi nɛ a kɛ lɛ maa ye nɔ kaa matsɛmɛ jeha 1,000. 7 Jehanɛ ɔ, ke jeha 1,000 ɔ ba nyagbe pɛ ɔ, a ma je Satan kɛ je tsu nɛ a wo lɛ ɔ mi, 8 nɛ e maa je kpo nɛ e ma ya sisi je ma amɛ nɛ a ngɛ zugba a kɔ̃ nya eywiɛ ɔmɛ ɔ, Gɔg kɛ Magɔg, nɛ e ma bua a nya kɛ ha ta a. Nimli nɛ ɔmɛ a he maa hiɛ kaa wo nya zia.* 9 Nɛ a gbɛ fĩa zugba a nɔ tsuo, nɛ a bɔle ni klɔuklɔu ɔmɛ a sito he ɔ kɛ ma ngua a nɛ a suɔ ɔ he kɛ kpe. Se la je hiɔwe nɛ e ba sã mɛ. 10 Nɛ a sake Abosiami ɔ nɛ e ngɛ mɛ sisie ɔ ngɔ wo la kɛ sɔlfa taku ɔ mi, he nɛ lohwe awi yelɔ ɔ kɛ lakpa gbalɔ ɔ tsuo ngɛ momo ɔ; nɛ a ma pii mɛ* nyɔ kɛ pia kɛ maa ya neneene kɛ neneene. 11 Nɛ i na matsɛ sɛ futaa agbo ko kɛ Nɔ nɛ e hii si ngɛ nɔ ɔ. Zugba a kɛ hiɔwe ɔ tu fo kɛ je e hɛ mi kɛ ho, nɛ a nɛ he ko kɛ ha we mɛ. 12 Nɛ i na ni gbogboe ɔmɛ, nimli ngua amɛ kɛ nimli wawi ɔmɛ, a daa si ngɛ matsɛ sɛ ɔ hɛ mi, nɛ a bli womi kpohi a nya. Se a bli womi kpo kpa ko hu nya; e ji wami womi kpo ɔ. A da níhi nɛ a ngma ngɛ womi kpo ɔmɛ a mi ɔ nɔ kɛ kojo gbogboe ɔmɛ ngɛ a ní peepee ɔmɛ a nya. 13 Nɛ wo ɔ je ni gbogboehi nɛ a ngɛ e mi ɔ kɛ ha, nɛ gbenɔ kɛ Gbeje* je ni gbogboehi nɛ a ngɛ a mi ɔ kɛ ha, nɛ a kojo a ti nɔ fɛɛ nɔ ngɛ a ní peepee ɔmɛ a nya. 14 Nɛ a sake gbenɔ kɛ Gbeje* ngɔ wo la taku ɔ mi. La taku ɔ daa si kɛ ha gbenɔ enyɔne ɔ. 15 Jehanɛ se hu ɔ, a sake nɔ fɛɛ nɔ nɛ a nɛ kaa a ngma e biɛ ngɛ wami womi ɔ mi ɔ ngɔ wo la taku ɔ mi.\n^ Hela, “a kɛ gbiɛ gbe mɛ.”\n^ Hyɛ Munyu Komɛ A Sisi Tsɔɔmi, kɛ Kpoj 6:9 sisi ningma.\n^ Aloo “keu.”\n^ Aloo “a maa tsi a nya; a maa wo mɛ tsu.”\nKpo Jemi 20


Yehowa—Wɔbobaahe | Nikasemɔ\n“Nuŋtsɔ [Yehowa,] bo ji wɔbobaahe yɛ yinɔi fɛɛ mli.”—LALA 90:1.\nMɛɛ gbɛ nɔ Yehowa tsɔ ‘abobaahe’ eha Abraham, Isak, kɛ Yakob?\nMɛni wɔbaanyɛ wɔkase kɛjɛ Abraham nɔkwɛmɔnɔ lɛ mli?\nTe wɔɔfee tɛŋŋ wɔtsɔɔ akɛ Yehowa ji “wɔbobaahe” lɛ?\n1, 2. Te Nyɔŋmɔ webii lɛ naa jeŋ fɔŋ nɛɛ amɛhaa tɛŋŋ, ni mɛɛ shihilɛhe amɛyɔɔ?\nANI onuɔ he akɛ oyɛ shweshweeshwe yɛ jeŋ fɔŋ nɛɛ mli? Kɛ́ jeee nakai onuɔ he lɛ, belɛ jeee okome! Kɛjɛ blema lɛ, mɛi ni sumɔɔ Yehowa lɛɛlɛŋ lɛ nuɔ he akɛ amɛji gbɔi loo mɛi kpɔji yɛ je nɛɛ mli. Akɛ nɔkwɛmɔnɔ lɛ, beni Nyɔŋmɔ tsuji anɔkwafoi lɛ jɛɔ shihilɛhe kome kɛyaa shihilɛhe kroko yɛ Kanaan shikpɔŋ lɛ nɔ lɛ, “amɛjaje akɛ gbɔi kɛ mɛi kpɔji ji amɛ.”—Heb. 11:13.\n2 Kristo sɛɛnyiɛlɔi ni afɔ amɛ mu, ni ‘amɛmaŋ lɛ ŋwɛi eyɔɔ’ lɛ hu naa amɛhe akɛ amɛji “gbɔi kɛ mɛi kpɔji” yɛ nibii agbɛjianɔtoo fɔŋ nɛɛ mli. (Fil. 3:20; 1 Pet. 2:11) Kristo “tooi krokomɛi” lɛ hu ‘jɛɛɛ je lɛ mli, taakɛ bɔ ni Yesu hu jɛɛɛ je lɛ mli lɛ.’ (Yoh. 10:16; 17:16) Shi Nyɔŋmɔ webii lɛ yɛ ‘shihilɛhe.’ Ejeee shihilɛhe ko ni wɔbaanyɛ wɔna kɛ wɔhiŋmɛii, shi eji he ko ni abuɔ wɔhe ni ajieɔ suɔmɔ krɔŋŋ kpo atsɔɔ wɔ yɛ. Mose ŋma akɛ: ‘Nuŋtsɔ Yehowa, bo ji wɔbobaahe yɛ yinɔi fɛɛ mli.’ * (Lala 90:1) Mɛɛ gbɛ nɔ Yehowa tsɔ ‘abobaahe’ eha enɔkwa tsuji ni hi shi yɛ blema lɛ? Mɛɛ gbɛ nɔ eji ‘abobaahe’ kɛha etsuji ni yɔɔ ŋmɛnɛ lɛ? Ni mɛɛ gbɛ nɔ ebaafee abobaahe pɛ ni yɔɔ eha etsuji lɛ wɔsɛɛ?\nYEHOWA—‘ABOBAAHE’ KƐHA ETSUJI NI HI SHI YƐ BLEMA LƐ\n3. Mɛni he akɛ Yehowa to yɛ Lala 90:1 lɛ, ni mɛni hewɔ?\n3 Bei komɛi lɛ, Biblia lɛ kɛ Yehowa toɔ nibii ni wɔbaanyɛ wɔna lɛ ahe bɔni afee ni wɔnu esui lɛ ashishi jogbaŋŋ. Akɛ nɔkwɛmɔnɔ lɛ, Lala 90:1 lɛ kɛ Yehowa to ‘abobaahe,’ loo shihilɛhe he. Kɛ́ wɔmiisusu shihilɛhe he lɛ, nɔ ni baa wɔjwɛŋmɔŋ nɔŋŋ ji he ko ni suɔmɔ, hejɔlɛ, kɛ hebuu yɔɔ. Mɛni hewɔ akɛ Yehowa to shihilɛhe he lɛ? Biblia lɛ kɛɔ akɛ Yehowa lɛ, suɔmɔ ji lɛ. (1 Yoh. 4:8) Ekɛɔ hu akɛ eji hejɔlɛ Nyɔŋmɔ, ni akɛ, ebuɔ etsuji ahe. (Lala 4:9) Akɛ nɔkwɛmɔnɔ lɛ, susumɔ bɔ ni ekɛ anɔkwafoi ni hi shi yɛ blema tamɔ Abraham, Isak, kɛ Yakob ye ha lɛ he okwɛ.\n4, 5. Mɛɛ gbɛ nɔ Nyɔŋmɔ tsɔ ‘abobaahe’ eha Abraham?\n4 Bo lɛ susumɔ bɔ ni Abraham, ni no mli lɛ atsɛɔ lɛ Abram lɛ nu he eha beni Yehowa kɛɛ lɛ akɛ: “Jee oshikpɔŋ lɛ nɔ kɛ ojaku lɛ . . . kɛya shikpɔŋ ni matsɔɔo lɛ nɔ” lɛ he okwɛ. Kɛ́ Abraham ye etsui yɛ sane nɛɛ he lɛ, no lɛ Yehowa wiemɔi ni nyiɛ sɛɛ nɛɛ shɛje emii akɛ: “Maha otsɔ jeŋmaŋ kpeteŋkpele, ni majɔɔo, ni maha ogbɛ́i ada . . . Ni majɔɔ mɛi ni jɔɔo, ni mɔ ni lomɔɔo lɛ, malomɔ lɛ.”—1 Mose 12:1-3.\n5 Yehowa tsɔ wiemɔi nɛɛ anɔ efee ehe abobaahe ni yɔɔ shweshweeshwe eha Abraham kɛ eseshibii lɛ. (1 Mose 26:1-6) Yehowa ye eshiwoo lɛ nɔ. Akɛ nɔkwɛmɔnɔ lɛ, eŋmɛɛɛ gbɛ ni Mizraim maŋtsɛ Farao kɛ Gerar maŋtsɛ Abimelek abule Sara, ní amɛgbe Abraham. Ebu Isak kɛ Rebeka he yɛ gbɛ ni tamɔ nakai nɔŋŋ nɔ. (1 Mose 12:14-20; 20:1-14; 26:6-11) Biblia lɛ kɛɔ akɛ: “[Yehowa] eŋmɛɛɛ mɔ ko mɔ ko gbɛ ni efee amɛ efɔŋ, ni ekã maŋtsɛmɛi yɛ amɛhewɔ akɛ: ‘Nyɛkataa mimɛi ni mifɔ amɛ mũ lɛ ahe, ni migbalɔi lɛ hu, nyɛkafea amɛ nɔ ko!’”—Lala 105:14, 15.\n6. Mɛni Isak kɛɛ Yakob, ni ekolɛ te Yakob nu he eha tɛŋŋ?\n6 Abraham nabi Yakob fata nakai gbalɔi lɛ ahe. Beni Yakob shɛ he ni ekɛ yoo baahi shi lɛ, etsɛ Isak kɛɛ lɛ akɛ: “Kaawɛ yoo yɛ Kanaan biyei lɛ ateŋ. Tee shi ni oya onyɛ tsɛ Betuel we lɛ yɛ Mesopotamia, ni oyawɛ yoo yɛ jɛi yɛ . . . Laban biyei lɛ ateŋ.” (1 Mose 28:1, 2) Yakob fee bɔ ni etsɛ Isak kɛɛ lɛ lɛ pɛpɛɛpɛ. Eshi eweku lɛ yɛ Kanaan ni eeenyɛ efee akɛ ekome too efã gbɛ kilomitai ohai abɔ kɛtee Haran niiaŋ. (1 Mose 28:10) Ekolɛ esusu eyiŋ akɛ: ‘Be enyiɛ po mayaye yɛ jɛi? Ani mitsɛkwɛ̃ lɛ baahere mi hiɛmɛɛ, ni eha mi ŋa ni sheɔ Nyɔŋmɔ gbeyei?’ Kɛ́ Yakob hiɛ susumɔi ni tamɔ nɛkɛ lɛ, belɛ ŋwanejee ko bɛ he akɛ nɔ ni ba beni eshɛ Luz ni kɛ Beersheba teŋ jɛkɛmɔ aaafee kilomitai 100 lɛ, ha ejie yɛ ejwɛŋmɔŋ. Mɛni ba yɛ Luz?\n7. Mɛɛ gbɛ nɔ Nyɔŋmɔ tsɔ lamɔ nɔ eshɛje Yakob mii?\n7 Yehowa jie ehe kpo etsɔɔ Yakob yɛ lamɔ mli yɛ Luz ni ekɛɛ: ‘Naa, mikɛo yɛ, ni he fɛɛ he ní oyaa lɛ mabu ohe, ni mikɛo aaaba shikpɔŋ nɛɛ nɔ ekoŋŋ; ejaakɛ mishiŋo kɛyashi beyinɔ ní mafee nɔ ni mitsĩ tã mikɛɛo lɛ.’ (1 Mose 28:15) Kwɛ bɔ ni nakai miishɛjemɔ wiemɔi lɛ baaha Yakob tsui anyɔ emli aha! No sɛɛ lɛ, eeenyɛ efee akɛ Yakob he he tswa shi koni eyashɛ ni ekwɛ bɔ ni Nyɔŋmɔ shiwoo lɛ baaba mli eha. Kɛ́ oshi omaŋ ni ekolɛ oosɔmɔ yɛ maŋ kroko nɔ lɛ, ekolɛ susumɔi ni ba Yakob yiŋ lɛ baaba oyiŋ. Ŋwanejee ko bɛ he akɛ, Yehowa efee nibii pii eha bo ni haa onáa nɔmimaa akɛ esusuɔ ohe.\n8, 9. Mɛɛ gbɛi anɔ Yehowa tsɔɔ akɛ eji ‘abobaahe’ kɛha Yakob, ni mɛni wɔkaseɔ kɛjɛɔ enɛ mli?\n8 Beni Yakob yashɛ Haran lɛ, etsɛkwɛ̃ Laban here lɛ hiɛmɛɛ, ni sɛɛ mli lɛ ekɛ Lea kɛ Rahel ha lɛ gbala. Shi fee sɛɛ lɛ, Laban ka akɛ ebaashishiu Yakob, ni etsake enyɔmɔwoo lɛ hiɛ shii nyɔŋma sɔŋŋ! (1 Mose 31:41, 42) Shi Yakob to etsui shi yɛ enɛɛmɛi fɛɛ mli ejaakɛ eyɛ nɔmimaa akɛ Yehowa baaye ebua lɛ—ni Yehowa ye ebua lɛ hu! Beni Nyɔŋmɔ kɛɛ Yakob akɛ eku esɛɛ kɛya Kanaan lɛ, no mli lɛ ená “tooi pii kɛ weyei kɛ wehii kɛ yomai kɛ tejii.” (1 Mose 30:43) Bɔ ni Yakob hiɛ sɔ nɔ ni Yehowa fee eha lɛ lɛ sɔŋŋ ha esɔle akɛ: “Omɔbɔnalɛi kɛ onɔkwayeli fɛɛ ni ojie otsɔɔ otsulɔ lɛ, ekome folo nɛkɛ esaaa mi; shi tso mihiɛ kɛfo Yordan nɛɛ, ni agbɛnɛ mitsɔ asafokui enyɔ.”—1 Mose 32:11.\n9 Nɔkwɛmɔnii nɛɛ haa wɔnaa akɛ Mose wiemɔi lɛ ji anɔkwale akɛ: “Nuŋtsɔ [Yehowa,] bo ji wɔbobaahe yɛ yinɔi fɛɛ mli”! (Lala 90:1) Yehowa tsakeko. Ekã he esumɔɔ etsuji anɔkwafoi lɛ, ebuɔ amɛhe, ni esusuɔ amɛhe. (Yak. 1:17) Nyɛhaa wɔkwɛa bɔ ni efeɔ enɛ ehaa.\n10. Mɛni hewɔ wɔbaanyɛ wɔná nɔmimaa akɛ Yehowa baaya nɔ afee abobaahe eha etsuji lɛ?\n10 Susumɔ shihilɛ nɛɛ he okwɛ: Odamɔ saneyelihe ko ni ooye odase oshi nuu ko ni he wa ni le nii waa. Eji amalelɔ kɛ gbɔmɔgbelɔ kpanaku, ni eyɛ mɛi yɛ je lɛŋ fɛɛ ni tsuɔ nii amɛhaa lɛ. Kɛ́ oshi saneyelihe lɛ nakai gbi lɛ, te obaanu he oha tɛŋŋ? Ani obaanu he akɛ oyɛ shweshweeshwe? Dabi kɔkɔɔkɔ! Tɔmɔ bɛ he akɛ obaabi ni abu ohe. Nɔkwɛmɔnɔ nɛɛ haa wɔnaa shihilɛ ni Yehowa tsuji fɛɛ ni kɛ ekãa yeɔ ehe odase, ni amɛkpaa ehenyɛlɔ ni fe fɛɛ, ni ji Satan lɛ he mama lɛ yɔɔ mli ŋmɛnɛ. (Nyɛkanea Kpojiemɔ 12:17.) Shi ani Satan enyɛ ebule Nyɔŋmɔ webii lɛ ashishi? Dabi! Anɔkwa, wɔmiiya nɔ wɔmiishwere yɛ mumɔŋ, ni yiŋtoo kome pɛ hewɔ wɔnyɛɔ wɔfeɔ nakai lɛ. No ji akɛ: Yehowa kã he eji “wɔbobaahe,” titri lɛ, yɛ naagbee gbii nɛɛ amli. (Nyɛkanea Yesaia 54:14, 17.) Shi kɛ́ wɔha Satan laka wɔ lɛ, Yehowa eyaŋ nɔ efeŋ “wɔbobaahe.”\nNyɔŋmɔ bɔfoi lɛ fĩɔ etsuji lɛ asɛɛ ni amɛbuɔ amɛhe\n11. Mɛni wɔbaanyɛ wɔkase kɛjɛ Abraham, Isak, kɛ Yakob dɛŋ?\n11 Nyɛhaa wɔkwɛa nɔ kroko hu ni wɔbaanyɛ wɔkase kɛjɛ Abraham, Isak, kɛ Yakob dɛŋ. Eyɛ mli akɛ amɛhi Kanaan shikpɔŋ lɛ nɔ moŋ, shi amɛtsi amɛhe kɛjɛ maŋbii lɛ ahe, ni amɛkɛ amɛhe wooo nibii fɔji ni amɛfeɔ lɛ amli. (1 Mose 27:46) Ehe ehiaaa ni awo amɛ mlai babaoo yɛ nɔ ni hi kɛ nɔ ni ehiii he. Amɛle nɔ ni Yehowa sumɔɔ kɛ nɔ ni esumɔɔɔ. Akɛni eji amɛbobaahe hewɔ lɛ, amɛkɛ amɛhe wooo je lɛŋ nifeemɔi lɛ amli. Moŋ lɛ, amɛtsi amɛhe kwraa kɛjɛ je lɛ he. Mɛɛ nɔkwɛmɔnɔ ni sa po amɛfee amɛha wɔ nɛkɛ! Ani okaseɔ Yehowa tsuji anɔkwafoi nɛɛ yɛ nanemɛi ni ohalaa kɛ nibii ni okɛjieɔ ohiɛtserɛ lɛ mli? Dɔlɛ sane ji akɛ, mɛi komɛi ni yɔɔ asafo lɛ mli lɛ kɛ amɛnifeemɔi tsɔɔ akɛ yɛ gbɛ ko nɔ lɛ, amɛhe ejɔ amɛ yɛ Satan je lɛ mli. Kɛ́ onuɔ he nakai fioo po lɛ, ofainɛ, sɔlemɔ yɛ he. Kaimɔ akɛ, je lɛ Satan nɔ ni. Ni eji pɛsɛmkunyatsɛ ni susuuu wɔhe.—2 Kor. 4:4; Efe. 2:1, 2.\n12. (a) Mɛɛ yelikɛbuamɔ Yehowa kɛhaa ewebii lɛ? (b) Te onaa yelikɛbuamɔ ni Yehowa kɛhaa wɔ nɛɛ ohaa tɛŋŋ?\n12 Bɔni afee ni wɔjo Satan ŋaatsɔi lɛ anaa foi lɛ, esa akɛ wɔmɔ yelikɛbuamɔi fɛɛ ni Yehowa kɛhaa ewebii lɛ, ni ji mɛi ni kɛ lɛ feɔ amɛbobaahe lɛ mli. Ekomɛi ji Kristofoi akpeei, weku jamɔ, kɛ ‘gbɔmɛi ateŋ nikee nii,’ ni ji asafoŋ onukpai ni shɛjeɔ wɔmii ni yeɔ amɛbua wɔ koni wɔnyɛ wɔkpee naagbai ni wɔkɛkpeɔ yɛ shihilɛ mli lɛ anaa lɛ. (Efe. 4:8-12) Nyɛminuu George Gangas, ni kɛ afii babaoo sɔmɔ akɛ Gbɛtsɔɔmɔ Kuu lɛ mli nyo lɛ ŋma akɛ: “Kɛ́ miyɛ [Nyɔŋmɔ webii lɛ] ateŋ lɛ, mihe jɔɔ mi tamɔ bɔ ni mɔ ko he jɔɔ lɛ kɛ eyɛ ewekumɛi ateŋ lɛ nɔŋŋ.” Ani nakai ji bɔ ni onuɔ he?\n13. Mɛɛ sane ni he hiaa waa wɔbaanyɛ wɔkase kɛjɛ Hebribii 11:13 lɛ mli?\n13 Nɔ kroko hu ni he hiaa waa ni wɔbaanyɛ wɔkase kɛjɛ Abraham, Isak, kɛ Yakob dɛŋ ji akɛ, esaaa akɛ wɔsheɔ gbeyei akɛ wɔɔha ana akɛ esoro wɔ yɛ mɛi ni bɔle wɔ lɛ ahe. Taakɛ wɔna yɛ kuku 1 lɛ mli lɛ, ‘amɛjaje akɛ gbɔi kɛ mɛi kpɔji ji amɛ yɛ shikpɔŋ lɛ nɔ.’ (Heb. 11:13) Ani otswa ofai shi akɛ obaaha ana akɛ esoro bo? Eji anɔkwale akɛ, jeee be fɛɛ be nakai feemɔ yɔɔ mlɛo. Shi yɛ yelikɛbuamɔ ni Nyɔŋmɔ kɛ Kristofoi krokomɛi kɛhaa lɛ naa lɛ, obaanyɛ ofee nakai. Kaimɔ akɛ, jeee okome okɛ shihilɛ ni tamɔ nɛkɛ kpeɔ. Mɛi fɛɛ ni miisumɔ akɛ amɛsɔmɔ Yehowa lɛ kɛ Satan kɛ eje lɛ ená nɔmɔ! (Efe. 6:12) Shi kɛ́ wɔkɛ wɔhe fɔ̃ Yehowa nɔ, ni wɔha efee wɔbobaahe lɛ, wɔbaanyɛ wɔye kunim.\n14. Mɛɛ “maŋ” Abraham kwɛ lɛ gbɛ?\n14 Nɔ kroko ni he hiaa hu ji akɛ: Esa akɛ wɔkɛ wɔhiɛ ama juromɔnɔ lɛ nɔ taakɛ Abraham fee lɛ. (2 Kor. 4:18) Bɔfo Paulo ŋma akɛ Abraham kwɛ “maŋ ní yɔɔ shishitoo ní wa ní etolɔ kɛ emalɔ ji Nyɔŋmɔ lɛ gbɛ.” (Heb. 11:10) Nakai “maŋ” lɛ ji Mesia Maŋtsɛyeli lɛ. Ehe bahia ni Abraham akwɛ nakai “maŋ” lɛ gbɛ. Yɛ gbɛ ko nɔ lɛ, ehe ehiaaa ni wɔkwɛ lɛ gbɛ. Nɔ hewɔ lɛ ji akɛ, eeeye nɔ amrɔ nɛɛ yɛ ŋwɛi. Kɛfata he lɛ, odaseyelii babaoo tsɔɔ akɛ etsɛŋ ni ebaaye shikpɔŋ muu lɛ fɛɛ nɔ. Ani okɛ onifeemɔi tsɔɔ akɛ ohiɛ kã nakai Maŋtsɛyeli lɛ nɔ? Ani okɛ Maŋtsɛyeli lɛ yeɔ klɛŋklɛŋ gbɛhe yɛ oshihilɛ mli, ni otsiɔ ohe kɛjɛɔ je lɛ he?—Nyɛkanea 2 Petro 3:11, 12.\nYEHOWA BAAYA NƆ AFEE “WƆBOBAAHE”\n15. Mɛni mɛɔ mɛi ni kɛ amɛhiɛ fɔ̃ɔ je lɛ nɔ lɛ?\n15 Beni Satan je lɛ bɛŋkɛɔ enaagbee lɛ, naagbai ni wɔkɛkpeɔ amrɔ nɛɛ amli baawa waa. (Mat. 24:7, 8) Ni kɛ́ amanehulu kpeteŋkpele lɛ fɛ́ lɛ, shihilɛ lɛ mli baawo wu kwraa. Abaakpata nibii ahiɛ, ni ŋmiŋmi baamɔmɔ mɛi. (Hab. 3:16, 17) Jijaamɔ ni mɛi baajijaa lɛ sɔŋŋ baaha kɛ́ wɔɔkɛɛ lɛ, amɛyatao hebuu yɛ “gɔji lɛ kɛ tɛsai lɛ” amli. (Kpoj. 6:15-17) Shi tɛsaa ko loo maŋkwramɔŋ kɛ guɔyeli gbɛjianɔtoi ni tamɔ gɔji lɛ nyɛŋ aye abua amɛ kwraa.\n16. Te esa akɛ wɔbu Kristofoi asafo lɛ wɔha tɛŋŋ, ni mɛni hewɔ?\n16 Kɛlɛ, Yehowa baaya nɔ abu ewebii lɛ ahe yɛ amanehulu kpeteŋkpele lɛ mli. ‘Amɛbaanya yɛ Yehowa mli’ taakɛ gbalɔ Habakuk fee lɛ. Ni ‘amɛmli aaafili amɛ yɛ amɛyiwalaheremɔ Nyɔŋmɔ lɛ mli.’ (Hab. 3:18) Mɛɛ gbɛi anɔ Yehowa baafee “wɔbobaahe” yɛ nakai jaramɔ be lɛ mli? Esa akɛ wɔmɛ ni wɔkwɛ. Shi wɔbaanyɛ wɔná nɔmimaa yɛ sane nɛɛ he akɛ: Taakɛ ebalɛ yɛ Israelbii lɛ agbɛfaŋ beni amɛshiɔ Mizraim lɛ, Nyɔŋmɔ kɛ gbɛtsɔɔmɔ ni yɔɔ faŋŋ baaha “asafo babaoo” lɛ ni baaya nɔ ahi shi akɛ kuu lɛ. (Kpoj. 7:9; nyɛkanea 2 Mose 13:18.) Mɛɛ gbɛ nɔ Yehowa baatsɔ ekɛ gbɛtsɔɔmɔi nɛɛ aha? Yehowa baatsɔɔ wɔ nɔ ni esa akɛ wɔfee, ekolɛ kɛtsɔ asafoi lɛ anɔ. Anɔkwa, etamɔ nɔ ni asafoi akpei abɔ ni yɔɔ je lɛŋ fɛɛ ŋmɛnɛ lɛ ji ‘piai’ ni awie he yɛ Yesaia 26:20 lɛ. (Nyɛkanea.) Ani obuɔ asafoŋ kpeei ni ooya lɛ akɛ nɔ ko flɛflɛ? Ani okɛ gbɛtsɔɔmɔi ni Yehowa kɛhaa yɛ asafo lɛ mli lɛ tsuɔ nii oya nɔŋŋ?—Heb. 13:17.\n17. Mɛɛ gbɛ nɔ Yehowa ji ‘abobaahe’ kɛha enɔkwafoi ni egboi lɛ po?\n17 Yehowa baakã he efee ‘abobaahe’ eha anɔkwafoi ni baagboi dani amanehulu kpeteŋkpele lɛ afɛ́ lɛ po. Yɛ mɛɛ gbɛ nɔ? Beni anɔkwafoi ni hi shi yɛ blema lɛ egboi sɛɛ afii babaoo lɛ, Yehowa kɛɛ Mose akɛ: “Mi ji . . . Abraham Nyɔŋmɔ kɛ Isak Nyɔŋmɔ kɛ Yakob Nyɔŋmɔ lɛ.” (2 Mose 3:6) Beni Yesu etsɛ wiemɔi nɛɛ asɛɛ lɛ, ekɛfata he akɛ: “Ejeee gbohii a-Nyɔŋmɔ, shi moŋ hiɛkalɔi a-Nyɔŋmɔ; ejaakɛ ehiɛ lɛ mɛi fɛɛ hiɛ kamɔ.” (Luka 20:38) Hɛɛ, yɛ Yehowa hiɛ lɛ, enɔkwafoi lɛ fɛɛ hiɛ kamɔ; bɔ fɛɛ bɔ ni fee lɛ ebaatee amɛ shi.—Jaj. 7:1.\n18. Mɛɛ gbɛ nɔ Yehowa baafee ‘abobaahe’ yɛ gbɛ krɛdɛɛ nɔ eha ewebii lɛ yɛ jeŋ hee lɛ mli?\n18 Yɛ jeŋ hee ni etsɛŋ ni ebaaba lɛ mli lɛ, Yehowa baafee “wɔbobaahe” yɛ shishinumɔ kroko naa. Kpojiemɔ 21:3 lɛ kɛɔ akɛ: “Naa, Nyɔŋmɔ buu lɛ yɛ gbɔmɛi ateŋ, . . . ni Nyɔŋmɔ diɛŋtsɛ kɛ amɛ aaahi shi.” Klɛŋklɛŋ lɛ, Yehowa baatsɔ Kristo Yesu nɔ eye shikpɔŋ lɛ nɔ afii akpe. Beni afii akpe lɛ baaba naagbee lɛ, no mli lɛ Yesu egbe Nyɔŋmɔ yiŋtoo kɛha shikpɔŋ lɛ naa, ni ebaaku sɛɛ ekɛ Maŋtsɛyeli lɛ aha e-Tsɛ lɛ. (1 Kor. 15:28) No sɛɛ lɛ, ehe ebahiaŋ ni Yesu afee teŋdamɔlɔ kɛha adesai ni eye emuu lɛ dɔŋŋ; Yehowa kɛ amɛ baahi shi. Mɛɛ gbɛkpamɔ ni yɔɔ nyam po nɛ! Shi dani nakai be lɛ baashɛ lɛ, nyɛhaa wɔkɛ Yehowa afea “wɔbobaahe,” taakɛ anɔkwafoi ni hi shi yɛ blema lɛ fee lɛ.\n^ kk. 2 Biblia ko (Contemporary English Version) tsɔɔ Lala 90:1 lɛ shishi akɛ: “Wɔ-Nuŋtsɔ, bo ji wɔshihilɛhe yɛ yinɔi fɛɛ mli.”\nKɛmaje Mɔ Ko Kɛmaje Mɔ Ko Yehowa—Wɔbobaahe


Galatia Bi 4 | Baiblo ɔ Ngɛ Intanɛti ɔ Nɔ | New World Translation\nMateo Maako Luka Yohane Ní Tsumi Roma Bi 1 Korinto Bi 2 Korinto Bi Galatia Bi Efeso Bi Filipi Bi Kolose Bi 1 Tɛsalonika Bi 2 Tɛsalonika Bi 1 Timoteo 2 Timoteo Tito Filemon Hebri Bi Yakobo 1 Petro 2 Petro 1 Yohane 2 Yohane 3 Yohane Jud Kpo Jemi 1 2 3 4 5 6\nGalatia Bi 4:1-31\nPi nyɔguɛhi hu, se mohu bimɛ (1-7)\nPaulo susu Galatia bi ɔmɛ a he (8-20)\nHaga kɛ Sara: somi enyɔ (21-31)\nYerusalɛm nɛ ngɛ hiɔwe, wa nyɛ ɔ ye e he (26)\n4 Jehanɛ ɔ, i ngɛ dee ke be abɔ nɛ gbosi ní yelɔ ɔ ji jokuɛ nyafii ɔ, slɔɔto ko be e kɛ nyɔguɛ a kpɛti, e ngɛ mi kaa lɛ ji níhi tsuo a nyɔmtsɛ mohu, 2 se e ngɛ nɔ hyɛli kɛ we nɔ hyɛli a sisi kɛ yaa si be nɛ e tsɛ ɔ to kɛ fɔ si ɔ maa su. 3 Jã kɛ̃ nɛ wɔ hu be nɛ wa ji jokuɛwi ɔ, je ɔ mi sisije ní ɔmɛ ngɔ wɔ nyɔguɛ. 4 Se benɛ be ɔ su ɔ, Mawu tsɔ e Bi ɔ, nɔ nɛ yo ko fɔ lɛ nɛ́ e hi mlaa sisi ɔ, 5 konɛ e gu hemi nɛ e ma he nihi nɛ a ngɛ mlaa sisi ɔ nɔ kɛ kpɔ̃ mɛ, bɔ nɛ pee nɛ wa nine nɛ su bi ngɔmi kaa binyumuhi ɔ nɔ. 6 Jehanɛ ɔ, akɛnɛ binyumuhi ji nyɛ he je ɔ, Mawu tsɔ e Bi ɔ mumi ɔ kɛ ba sɛ wa tsui mi, nɛ e kpaa ngmlaa ke: “Abba,* Tsaatsɛ!” 7 Lɔ ɔ he ɔ, pi nyɔguɛ ji mo hu, mohu ɔ, binyumu ji mo; nɛ ke binyumu ji mo ɔ, lɛɛ gbosi ní yelɔ hu ji mo kɛ gu Mawu nɔ. 8 Se benɛ nyɛ li Mawu ɔ, nyɛ pee nyɔguɛhi kɛ ha níhi nɛ pi mawu nitsɛnitsɛmɛ ji mɛ ɔ. 9 Se amlɔ nɛ ɔ nɛ nyɛ ba le Mawu, aloo nɛ Mawu mohu ba le nyɛ nɛ ɔ, kɛ ba lɛ kɛɛ nɛ nyɛ ngɛ kpalee kɛ ngɛ sisije níhi nɛ a gbɔjɔ nɛ a he be se nami ɔ he yae ekohu, nɛ nyɛ suɔ kaa nyɛ maa pee nyɔguɛhi kɛ ha mɛ ekohu ɔ? 10 Nyɛ ngɛ ligbihi kɛ nyɔhiɔhi kɛ behi kɛ jehahi yee pɛpɛɛpɛ. 11 I ngɛ gbeye yee ha nyɛ kaa ngɛ blɔ ko nɔ ɔ, i gbo dengme ngɛ nyɛ he yaka gu. 12 Nyɛmimɛ, i kpa nyɛ pɛɛ, nyɛ ba pee kaa bɔ nɛ i ngɛ ɔ, ejakaa jinɛ imi hu i ngɛ kaa nyɛ. Nyɛ pee we mi nɔ́ yayami ko. 13 Se nyɛ le kaa he lo mi hiɔ ko lɛ ha nɛ i ná kekleekle he blɔ kɛ ba jaje sane kpakpa a ngɔ tsɔɔ nyɛ ɔ nɛ. 14 Nɛ e ngɛ mi kaa ye he lo mi nyagba a ba pee ka kɛ ha nyɛ mohu lɛɛ, se nyɛ nyafii we mi, nɛ ye he hu pee we nyɛ tai;* mohu ɔ, nyɛ he mi atuu kaa Mawu bɔfo ko, kaa Kristo Yesu. 15 Jije jamɛ a bua jɔmi ɔ nɛ nyɛ ná a ngɛ? Ejakaa i ngɛ nyɛ he odase yee kaa kaa e maa hi peemi ɔ, jinɛ nyɛ ko ta nyɛ hɛ ngmɛhi kɛ ko ha mi. 16 Lɛɛ enɛ ɔ he ɔ, anɛ anɔkuale ɔ nɛ i de nyɛ ɔ ha nɛ i ba pee nyɛ he nyɛlɔ lo? 17 A kɛ hɛdɔ ngɛ hlae kaa a nine maa su nyɛ nɔ, se pi ngɛ yi mi tomi kpakpa ko he je; a suɔ kaa a ma je nyɛ kɛ je ye he konɛ nyɛɛ kɛ kã nɛ ya nyɛɛ a se. 18 Se be fɛɛ be ɔ, e maa hi kaa nɔ ko kɛ hɛdɔ ma hla nyɛ se blɔ ngɛ yi mi tomi kpakpa he je, nɛ pi be nɛ i ngɛ nyɛ ngɔ pɛ, 19 ye bimɛ tsɔwi nɛ i ngɛ kɔ̃ɔ̃e ngɛ nyɛ he ekohu kɛ yaa si be nɛ a maa bɔ Kristo* ngɛ nyɛ mi. 20 I ná nɛ i ngɛ nyɛ ngɔ amlɔ nɛ ɔ nɛ ma tu munyu ngɛ blɔ kpa nɔ, ejakaa i pee basaa ngɛ nyɛ he. 21 Nyɛ de mi, nyɛ nihi nɛ nyɛ suɔ kaa nyɛ maa hi mlaa sisi ɔ, Anɛ nyɛ nui Mlaa a lo? 22 Kaa nɔ hyɛmi nɔ́ ɔ, a ngma ke Abraham ná binyumuhi enyɔ, e ná nɔ kake kɛ gu mawayo ɔ nɔ, kɛ nɔ kake hu kɛ gu yo nɛ e ye e he ɔ nɔ; 23 se nɔ nɛ e ná kɛ gu mawayo ɔ nɔ ɔ, ngɛ anɔkuale mi ɔ, a fɔ lɛ ngɛ he lo nya, nɛ nɔ kpa a nɛ e ná kɛ gu yo nɛ e ye e he ɔ nɔ ɔ lɛɛ kɛ gu si womi nɔ. 24 A ma nyɛ maa ngɔ ní nɛ ɔmɛ kaa nɔ́ he tomi níhi; ejakaa yi nɛ ɔmɛ daa si kɛ ha somi enyɔ, nɔ nɛ e je Sinai Yoku ɔ nɔ ɔ fɔ bimɛ kɛ ha nyɔguɛ yemi, nɛ lɛ ji Haga. 25 Jehanɛ ɔ, Haga daa si kɛ ha Sinai, Arabia yoku ko, nɛ e daa si kɛ ha Yerusalɛm nɛ ngɛ mwɔnɛ ɔ, ejakaa e kɛ e bimɛ ɔmɛ ngɛ nyɔguɛ tso mi. 26 Se Yerusalɛm nɛ ngɛ hiɔwe ɔ lɛɛ e ye e he, nɛ lɛ ji wa nyɛ. 27 Ejakaa a ngma ke: “Mo yosa nɛ o fɔ we, o bua nɛ jɔ; mo yo nɛ o nui kɔɔmi he, o kɛ bua jɔmi nɛ kpa ngmlaa; ejakaa yo nɛ a kua lɛ ɔ bimɛ a he hiɛ babauu pe yo ɔ nɛ e ngɛ huno ɔ bimɛ.” 28 Jehanɛ ɔ, nyɛmimɛ, nyɛ ji si womi ɔ bimɛ kaa bɔ nɛ Isak ji ɔ nɔuu. 29 Se kaa bɔ nɛ ngɛ jamɛ a be ɔ mi ɔ, nɔ nɛ a fɔ lɛ ngɛ he lo nya a bɔni nɔ nɛ a gu mumi ɔ nɔ kɛ fɔ lɛ ɔ yi mi wami ɔ, jã kɛ̃ nɛ e ji mwɔnɛ ɔ hulɔ. 30 Se mɛni ngmami ɔ de? “Fiee mawayo ɔ kɛ e binyumu ɔ kɛ ho, ejakaa mawayo ɔ binyumu ɔ kɛ yo ɔ nɛ e ye e he ɔ binyumu ɔ be gbosi ní yee gblegbleegble.” 31 Enɛ ɔ he ɔ, nyɛmimɛ, wa ji bimɛ, pi mawayo ko bimɛ, se mohu yo ɔ nɛ e ye e he ɔ bimɛ.\n^ Hebri aloo Aram munyungu nɛ e sisi ji “Oo Tsaatsɛ!”\n^ Aloo “nyɛ su we lada kɛ pue we ye nɔ.”\n^ Aloo “Kristo su ɔ maa je kpo.”\nGalatia Bi 4


Yesu Abɛbua ni Kɔɔ Bi Nyenyeŋtswi lɛ He | Yesu Wala Shihilɛ\nBI NI LAAJE LƐ HE NƆKWƐMƆNƆ LƐ\nYesu gba nɔkwɛmɔnii ni kɔɔ gwantɛŋ ni laaje kɛ drakma kapɛlɛ ni laaje lɛ he, ni no mli lɛ eeenyɛ efee akɛ eyɛ Perea ni kã Yordan Faa lɛ boka lɛ. Nɔ ni wɔkaseɔ kɛjɛɔ nɔkwɛmɔnii enyɔ nɛɛ fɛɛ mli ji, kɛ́ eshafeelɔ ko tsake etsui ni eku esɛɛ kɛba Nyɔŋmɔ ŋɔɔ lɛ, esa akɛ wɔnya. Farisifoi lɛ kɛ woloŋmalɔi lɛ wie amɛshi Yesu ejaakɛ ehereɔ mɛi ni tamɔ nɛkɛ. Shi ani Farisifoi lɛ kɛ woloŋmalɔi lɛ kase nɔ ko kɛjɛ nɔkwɛmɔnii ni Yesu gba nɛɛ amli? Ani amɛyɔse bɔ ni wɔ-Tsɛ ni yɔɔ ŋwɛi lɛ nuɔ he ehãa kɛ́ eshafeelɔ ko tsake etsui lɛ? Agbɛnɛ, Yesu gba nɔkwɛmɔnɔ kroko ni ekɛma nɔ mi ekoŋŋ akɛ, esa akɛ wɔnya kɛ́ eshafeelɔ ko tsake etsui.\nNɔkwɛmɔnɔ lɛ kɔɔ tsɛ ko ni yɔɔ bihii enyɔ he, ni egbalaa jwɛŋmɔ kɛyaa binuu fioo lɛ nɔ titri. Esa akɛ Farisifoi lɛ kɛ woloŋmalɔi lɛ, kɛ mɛi fɛɛ ni boɔ nɔ ni Yesu wieɔ lɛ toi lɛ akase nɔ ko kɛjɛ nɔ ni egba yɛ binuu fioo lɛ he lɛ mli. Kɛ̃lɛ, esaaa akɛ akuɔ hiɛ ashwieɔ nɔ ni ewie yɛ tsɛ lɛ kɛ binukpa lɛ he lɛ nɔ, ejaakɛ abaanyɛ akase nɔ ko hu kɛjɛ sui ni amɛjie lɛ kpo lɛ amli. No hewɔ lɛ, be ni oboɔ nɔkwɛmɔnɔ ni Yesu gba lɛ toi lɛ, hã hii etɛ nɛɛ fɛɛ ahi ojwɛŋmɔ mli:\nYesu je shishi akɛ: “Nuu ko yɛ bihii enyɔ. Amɛteŋ gbekɛ lɛ kɛɛ etsɛ akɛ, ‘Ataa, hã mi onii lɛ mli nɔ ni ji migbɛfaŋnɔ.’ No hewɔ lɛ, eja nibii ni eyɔɔ lɛ amli ehã amɛ.” (Luka 15:11, 12) Kadimɔ akɛ, jeee akɛ tsɛ lɛ egbo hewɔ binuu fioo lɛ taoɔ ni akɛ egbɛfaŋnɔ yɛ etsɛ gboshinii amli lɛ ahã lɛ lɛ. Etsɛ lɛ yɛ wala mli. Kɛ̃lɛ binuu nɛɛ miitao ni akɛ egbɛfaŋnɔ lɛ ahã lɛ amrɔ nɛɛ koni etse ehe ni ekɛ nibii lɛ ayafee nɔ ni esumɔɔ. Mɛɛ su ji no?\nYesu tsa nɔ akɛ: “No sɛɛ gbii fioo komɛi lɛ, gbekɛ lɛ bua enibii fɛɛ naa ni efã gbɛ kɛtee maŋsɛɛ shɔŋŋ he ko, ni eyaba ejeŋ basabasa kɛkpãtã enii lɛ fɛɛ hiɛ yɛ jɛmɛ.” (Luka 15:13) Gbekɛ nɛɛ tsɛ kwɛɔ lɛ kɛ enyɛmi nuu lɛ fɛɛ jogbaŋŋ ni ehãa amɛ hiamɔ nii, no hewɔ lɛ nɔ ko he ehiaaa amɛ, shi fɛɛ sɛɛ lɛ, gbekɛ nuu nɛɛ fã kɛtee maŋ kroko nɔ. Ekɛ ehe yawo bɔlɛnamɔ jeŋba sha mli kɛkpãtã enii lɛ fɛɛ hiɛ. Etsɛɛɛ ni nibii amli bawa hã lɛ, Yesu tsa nɔ akɛ:\n“Be ni efite nɔ fɛɛ nɔ lɛ, hɔmɔ ni naa wa ko ba yɛ nakai maŋ lɛ nɔ fɛɛ, ni ehia lɛ. Etee po ekɛ ehe yakpɛtɛ nakai maŋ lɛ nɔ bii lɛ ateŋ mɔ kome he, ni mɔ lɛ hã etee eshikpɔŋ nɔ koni eyakwɛ kpolotoi. Ni eshwe waa akɛ ená niyenii ni kpolotoi lɛ yeɔ lɛ eko eye ni etɔ, shi mɔ ko mɔ ko hãaa lɛ nɔ ko.”—Luka 15:14-16.\nNyɔŋmɔ Mla lɛ buɔ kpolotoi akɛ kooloi ni he tseee, fɛɛ sɛɛ lɛ, ehe bahia ni binuu nɛɛ atsu nii akɛ kpolotoi akwɛlɔ. Hɔmɔ ye lɛ aahu akɛ eshwe akɛ eye kpolotoi lɛ aniyenii lɛ eko. Haomɔ kɛ fimɔ ni binuu nɛɛ yaje mli lɛ hã “ehiɛ ba ehe nɔ.” Mɛni efee? Ekɛ ehe wie ekɛɛ: “Mitsɛ yɛ apaafoi babaoo ni yɔɔ aboloi babaoo ni eteke nɔ, ni mi lɛ, hɔmɔ gbeɔ mi yɛ biɛ nɛɛ! Mate shi maya mitsɛ ŋɔɔ ni mayakɛɛ lɛ akɛ: ‘Ataa, mifee esha mishi ŋwɛi kɛ bo hu. Misaaa mɔ ni atsɛɔ lɛ obi dɔŋŋ. Ŋɔɔ mi ofee tamɔ opaafoi lɛ ateŋ mɔ kome.’” Kɛkɛ ni ete shi ni eyiŋ etee etsɛ lɛ ŋɔɔ.—Luka 15:17-20.\nTe etsɛ baafee enii ehã tɛŋŋ? Ani emli baafu ebinuu lɛ ni ebaasopa lɛ yɛ shĩa ni eshi lɛ hewɔ? Aloo ekwɛŋ ehiɛ po? Kɛ́ bo ni lɛ, kulɛ te obaafee onii ohã tɛŋŋ? Ni kɛ́ obinuu loo obiyoo efee nakai lɛɛlɛŋ hu?\nANA BI NI LAAJE LƐ\nYesu tsa nɔ ni etsɔɔ bɔ ni tsɛ lɛ nu he ehã kɛ bɔ ni efee enii ehã, ewie akɛ: “Be ni [binuu lɛ nyiɛ] shɔŋŋ kɛbaa lɛ, etsɛ hiŋmɛi gba enɔ ni emusuŋ tsɔ lɛ, ni esha foi ni eyafua lɛ atuu ni ekɛ suɔmɔ shɔ enaa.” (Luka 15:20) Kɛ́ tsɛ lɛ enu bɔ ni ebi lɛ yaba ejeŋ basabasa lɛ he po lɛ, ehere lɛ atuu kɛba shĩa ekoŋŋ. Ani nɔkwɛmɔnɔ nɛɛ baahã Yudafoi lɛ ajamɔŋ hiɛnyiɛlɔi ni kɛɔ akɛ amɛle Yehowa ni amɛjáa lɛ hu lɛ ayɔse bɔ ni wɔ-Tsɛ ni yɔɔ ŋwɛi lɛ nuɔ he ehãa kɛ́ eshafeelɔ ko tsake etsui lɛ? Ani amɛbaayɔse akɛ nakai nɔŋŋ ji bɔ ni Yesu feɔ enii ehãa yɛ eshafeelɔi ni etsake amɛtsui lɛ ahe?\nŊwanejee ko bɛ he akɛ, tsɛ ni yoɔ nii asɛɛ nɛɛ yɔse akɛ ebinuu lɛ etsake etsui yɛ bɔ ni gbekɛ lɛ hiɛ efee mɔbɔmɔbɔ lɛ hewɔ. Fɛɛ sɛɛ lɛ, bɔ ni suɔmɔ tsirɛ tsɛ lɛ ni lɛ tsutsu etee eyaloo ebi lɛ atuu lɛ hã efee mlɛo kɛhã gbekɛ lɛ akɛ ebaajaje ehe eshai lɛ etsɔɔ lɛ. Yesu kɛshi sɛɛ akɛ: “Ni bi lɛ kɛɛ lɛ akɛ, ‘Ataa, mifee esha mishi ŋwɛi kɛ bo hu. Misaaa mɔ ni atsɛɔ lɛ obi dɔŋŋ.’”—Luka 15:21.\nTsɛ lɛ fã enyɔji lɛ akɛ: “Nyɛhe afea oya! nyɛkɛ atade yuu ni fe fɛɛ lɛ abaa ni nyɛkɛbawoa lɛ, ni nyɛwoa enine ga, ni nyɛwoa enaji hu tokotai. Nyɛkɛ tsinabi ni eshwi lɛ hu abaa, nyɛgbea lɛ, ni nyɛhãa wɔyea nii ni wɔmii ashɛa wɔhe, ejaakɛ mibi nɛɛ gbo ni eba wala mli ekoŋŋ; elaaje ni ana lɛ.’ Ni amɛbɔi nyamɔ.”—Luka 15:22-24.\nBe ni enɛ yaa nɔ lɛ, no mli lɛ, tsɛ lɛ binukpa lɛ yɛ ŋmɔshi. Yesu wie akɛ: “Be ni eku esɛɛ ni ebɛŋkɛ shĩa lɛ, enu lalai kɛ joi ahe. No hewɔ lɛ, etsɛ tsuji lɛ ateŋ mɔ kome kɛba eŋɔɔ ni ebi lɛ nɔ ni yaa nɔ. Ekɛɛ lɛ akɛ, ‘Onyɛmi lɛ eba, ni otsɛ egbe tsinabi ni eshwi lɛ, ejaakɛ eku esɛɛ eba eŋɔɔ kɛ gbɔmɔtsoŋ hewalɛ kpakpa.’ Shi emli fu ni esumɔɔɔ ni eboteɔ shĩa lɛ mli. Ni etsɛ je kpo ni ebabɔi lɛ faikpamɔ. Ni ehere nɔ ekɛɛ etsɛ akɛ, ‘Naa! Afii abɔ sɔŋŋ nɛ ni misɔmɔ bo tamɔ nyɔŋ, ni mitɔ̃ko ofamɔ ko nɔ dã, ni kɛ̃lɛ ohãko mi abotia bi kome dã koni mikɛ minanemɛi aná wɔhe miishɛɛ. Shi be ni obi nɛɛ ni kɛ ashawoi yakpãtã onibii ahiɛ lɛ bashɛ shi nɔŋŋ lɛ, ogbe tsinabi ni eshwi lɛ ohã lɛ.’”—Luka 15:25-30.\nNamɛi feɔ amɛnii tamɔ binukpa lɛ, ni amɛwieɔ amɛshiɔ mɔbɔ ni Yesu naa mɛi foji kɛ mɛi ni ji eshafeelɔi kɛ bɔ ni ekɛ amɛ yeɔ ehãa lɛ? Amɛ ji woloŋmalɔi kɛ Farisifoi lɛ. Wiemɔ ni amɛwieɔ amɛshiɔ Yesu akɛ ehereɔ eshafeelɔi hiɛmɛɛ lɛ hewɔ ni Yesu kɛ nɔkwɛmɔnɔ nɛɛ tsu nii lɛ. Esa akɛ mɔ fɛɛ mɔ ni wieɔ shiɔ mɔbɔ ni Nyɔŋmɔ naa eshafeelɔi lɛ akase nɔ ko kɛjɛ enɛ mli.\nBe ni Yesu muɔ nɔkwɛmɔnɔ nɛɛ naa lɛ, etsɔɔ bɔ ni tsɛ lɛ wie etsɔɔ ebinukpa lɛ ehã, ni ekɛɛ: “Mibi, bo lɛ, okɛ mi yɔɔ daa nɛɛ, ni nɔ fɛɛ nɔ ni miyɔɔ lɛ onɔ ni. Shi esa akɛ wɔmii ashɛ wɔhe ni wɔmli afili wɔ, ejaakɛ onyɛmi nɛɛ gbo ni eba wala mli; elaaje ni ana lɛ.”—Luka 15:31, 32.\nYesu etsɔɔɔ nɔ ni binukpa nɛɛ fee yɛ no sɛɛ. Shi be ni Yesu gbo ni atee lɛ shi sɛɛ lɛ, “osɔfoi lɛ ateŋ mɛi babaoo bɔi hemɔkɛyeli lɛ nɔkpɛlɛmɔ.” (Bɔfoi 6:7) Eeenyɛ efee akɛ amɛteŋ mɛi komɛi yɛ jɛmɛ be ni Yesu kɛ nɔkwɛmɔnɔ ni tsɔɔ mɔ nɔ ko ni he hiaa waa ni kɔɔ binuu ni laaje lɛ he lɛ tsu nii lɛ. Anɔkwa, no hã amɛhiɛ ba amɛhe nɔ, amɛtsake amɛtsui, ni amɛkpale kɛba Nyɔŋmɔ ŋɔɔ.\nKɛjɛ gbi ni Yesu gba nɔkwɛmɔnɔ nɛɛ sɛɛ kɛyaa lɛ, Yesu kaselɔi fɛɛ ni wɔ hu wɔfata he lɛ baanyɛ amɛkɛ nɔ ni amɛkase yɛ nɔkwɛmɔnɔ nɛɛ mli lɛ atsu nii, ni esa akɛ amɛfee nakai hu. Klɛŋklɛŋ nɔ ni wɔbaanyɛ wɔkase ji, nilee yɛ mli akɛ wɔɔya nɔ wɔhi Nyɔŋmɔ webii lɛ ateŋ, koni wɔ-Tsɛ ni sumɔɔ wɔ ni ehãa wɔ nibii ni he hiaa wɔ lɛ aya nɔ akwɛ wɔ fe ni wɔbaashi kɛyanyiɛ wɔ diɛŋtsɛ wɔkɔnɔi ni kaa wɔ lɛ asɛɛ tamɔ bɔ ni binuu fioo lɛ fã gbɛ kɛtee “maŋsɛɛ shɔŋŋ he ko” lɛ.\nNɔ kroko ni wɔkaseɔ yɛ mli ji akɛ, kɛ́ wɔteŋ mɔ ko kpalaŋ kɛje Nyɔŋmɔ gbɛ lɛ nɔ lɛ, esa akɛ ekɛ heshibaa aku esɛɛ kɛba wɔ-Tsɛ lɛ ŋɔɔ ekoŋŋ.\nWɔbaanyɛ wɔkase nɔ ko hu kɛjɛ bɔ ni tsɛ lɛ here ebinuu lɛ atuu, ni ekɛ ehe eshai fa lɛ lɛ, kɛ bɔ ni binukpa lɛ mli fu, ni ehereee enyɛmi fioo lɛ hiɛmɛɛ lɛ hu mli. Ekã shi faŋŋ akɛ, kɛ́ mɔ ko ni ekpalaŋ tsake etsui lɛɛlɛŋ ni eku esɛɛ kɛba Nyɔŋmɔ ŋɔɔ, ni tsɔɔ akɛ eba ‘e-Tsɛ we lɛ,’ esa akɛ wɔkɛ mɔ lɛ he afa lɛ, ni wɔhere lɛ atuu. Nyɛhãa wɔnyaa akɛ wɔnyɛmi lɛ “gbo ni eba wala mli ekoŋŋ; elaaje ni ana lɛ.”\nNamɛi Yesu gba amɛ nɔkwɛmɔnɔ nɛɛ? Mɛni hewɔ egba amɛ nɔkwɛmɔnɔ lɛ?\nNamɔ nɔkwɛmɔnɔ lɛ gbalaa jwɛŋmɔ kɛyaa enɔ titri? Mɛni ba enɔ?\nBe ni binuu fioo lɛ ku esɛɛ lɛ, te etsɛ lɛ here lɛ hã tɛŋŋ?\nMɛɛ gbɛ nɔ tsɛ ni musuŋ tsɔɔ lɛ lɛ hãa wɔnaa sui ni Yehowa kɛ Yesu yɔɔ?\nMɛɛ gbɛ nɔ bɔ ni binukpa lɛ fee enii hã lɛ tamɔ bɔ ni woloŋmalɔi lɛ kɛ Farisifoi lɛ fee amɛnii hã lɛ?


Ezekiel 45 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nShikpɔŋ krɔŋkrɔŋ lɛ kɛ maŋ lɛ (1-6)\nLumɔ lɛ gbɛfaŋnɔ lɛ (7, 8)\nLumɛi lɛ baaye anɔkwa (9-12)\nMaŋbii lɛ anikeenii lɛ kɛ lumɔ lɛ (13-25)\n45 “‘Kɛ́ nyɛmiija shikpɔŋ lɛ akɛ gboshinii lɛ,+ nyɛfoa shikpɔŋ lɛ fã ko akɛ shikpɔŋ krɔŋkrɔŋ nyɛhãa Yehowa.+ Ekɛlɛ afee ninetalɔi* 25,000 ni elɛɛmɔ afee ninetalɔi 10,000.+ Nakai shikpɔŋkuku muu lɛ fɛɛ* baatsɔ shikpɔŋ krɔŋkrɔŋ. 2 Ajɛ enɛ mli afo he ko ni hiɛ koji ejwɛ ni kɛlɛ ji ninetalɔi 500 ni lɛɛmɔ ji ninetalɔi 500 kɛhã he krɔŋkrɔŋ* lɛ,+ ni abaajie ninetalɔi 50 afɔ̃ ekoŋ fɛɛ koŋ nɔ akɛ kooloi alɛɛhei.+ 3 Ajɛ nɔ ni asusu nɛɛ mli asusu shikpɔŋ ni kɛlɛ ji ninetalɔi 25,000 ni lɛɛmɔ ji 10,000 lɛ, ni no mli abaama jamɔhe lɛ, ni ji nɔ ko krɔŋkrɔŋ fe fɛɛ lɛ yɛ. 4 Ebaatsɔ shikpɔŋ krɔŋkrɔŋ kɛhã osɔfoi lɛ,+ mɛi ni sɔmɔɔ yɛ jamɔhe lɛ ni amɛbaa Yehowa hiɛ amɛbasɔmɔɔ lɛ lɛ.+ Ebaatsɔ he ko ni amɛbaamamɔ amɛshĩai yɛ kɛ he ko krɔŋkrɔŋ kɛhã jamɔhe lɛ. 5 “‘Levibii lɛ, mɛi ni sɔmɔɔ yɛ sɔlemɔ shĩa lɛ agbɛfaŋnɔ ji shikpɔŋ ni kɛlɛ ji ninetalɔi 25,000 ni elɛɛmɔ ji ninetalɔi 10,000,+ ni amɛbaaná niyelihei 20+ akɛ amɛgbɛfaŋnɔ. 6 “‘Nyɛfoa he ko ni kɛlɛ ji ninetalɔi 25,000 (yɛ shikpɔŋ krɔŋkrɔŋ lɛ masɛi) ni lɛɛmɔ ji ninetalɔi 5,000 akɛ maŋ lɛ gbɛfaŋnɔ.+ Ebaatsɔ Israel shĩa lɛ fɛɛ nɔ. 7 “‘Ni abaahã lumɔ lɛ shikpɔŋ lɛ eko yɛ shikpɔŋ krɔŋkrɔŋ lɛ kɛ he ni afo akɛ maŋ lɛ gbɛfaŋnɔ lɛ biɛ kɛ biɛ. Ebaakã shikpɔŋ krɔŋkrɔŋ lɛ kɛ maŋ lɛ gbɛfaŋnɔ lɛ masɛi. Ebaakã anaigbɛ kɛ bokãgbɛ. Ekɛlɛ kɛjɛ anai husu lɛ naa kɛba bokã husu lɛ naa lɛ kɛ weku shĩai lɛ ateŋ ekome shikpɔŋ kɛlɛ baafee pɛpɛɛpɛ.+ 8 Shikpɔŋ nɛɛ baatsɔ enɔ yɛ Israel. Milumɛi lɛ waŋ mimaŋbii lɛ ayi dɔŋŋ+ ni amɛbaajara shikpɔŋ lɛ amɛhã Israel shĩa lɛ yɛ amɛwekui lɛ anaa.’+ 9 “Nɔ ni Nuŋtsɔ Ofe Yehowa kɛɛ nɛ: ‘Nyɛ Israel lumɛi, nyɛfee tsɔ!’ “‘Nyɛfoa awui ni nyɛyeɔ kɛ mɛi ayi ni nyɛwaa lɛ sɛɛ, ni nyɛyea sane ni ja ni nyɛfea nɔ ni ja.+ Nyɛkpaa mimaŋbii lɛ anii ni nyɛshɔ̃ɔ yɛ amɛdɛŋ lɛ,’+ Nuŋtsɔ Ofe Yehowa kɛɛ. 10 ‘Nyɛhiɛa nsɛnii ni ja, kɛ efa susumɔnɔ* ni ja kɛ bat susumɔnɔ* ni ja.+ 11 Esa akɛ aná susumɔnɔ kome ahã efa susumɔnɔ lɛ kɛ bat susumɔnɔ lɛ fɛɛ. Esa akɛ bat susumɔnɔ lɛ aye homer* mlijai nyɔŋma mli ekome, ni efa susumɔnɔ lɛ hu aye homer mlijai nyɔŋma mli ekome. Homer lɛ afee nɔ ni ato kɛhã nisusumɔ. 12 Shekel*+ lɛ afee gerai* 20. Ni shekeli 20 kɛ shekeli 25 kɛ shekeli 15 baafee mane* kome ahã nyɛ.’ 13 “‘Nɔ ni nyɛkɛbaahã akɛ nikeenii nɛ: wiiti homer kome fɛɛ homer kome lɛ, nyɛkɛ emli efa mlijai ekpaa mli ekome abaa, ni barle* homer kome fɛɛ homer kome lɛ, nyɛkɛ efa mlijai ekpaa mli ekome abaa. 14 Akɛ bat susumɔnɔ asusu mu ni akɛbaaba lɛ. Bat ji kor* mlijai nyɔŋma mli ekome, ni bat nyɔŋma feɔ homer kome, ejaakɛ bat nyɔŋma kɛ homer kome lɛ, fɛɛ pɛpɛɛpɛ. 15 Ni Israel tooku lɛ ateŋ lɛ, yɛ gwantɛŋi 200 fɛɛ 200 mli lɛ, akɛ ekome ahã. Akɛ enɛɛmɛi baahã kɛhã ŋmaa* afɔle+ lɛ, kɛ shãa afɔle+ lɛ, kɛ naanyobɔɔ afɔle+ lɛ, koni akɛkpãtã ahã maŋbii lɛ,’+ Nuŋtsɔ Ofe Yehowa kɛɛ. 16 “‘Shikpɔŋ lɛ nɔ bii lɛ fɛɛ kɛ nikeenii nɛɛ baaba+ abahã lumɔ lɛ yɛ Israel. 17 Shi lumɔ lɛ ji mɔ ni kɛ shãa afɔle lɛ,+ kɛ ŋmaa afɔle lɛ,+ kɛ dãa afɔle lɛ baahã kɛ́ aaye gbii juji lɛ,+ kɛ nyɔɔŋtsere hei lɛ, kɛ Hejɔɔmɔ Gbii lɛ,+ kɛ gbii juji fɛɛ ni ato ahã Israel shĩa lɛ.+ Lɛ ekɛ esha afɔle lɛ, kɛ ŋmaa afɔle lɛ, kɛ shãa afɔle lɛ, kɛ naanyobɔɔ afɔlei lɛ baahã koni akɛkpãtã ahã Israel shĩa lɛ.’ 18 “Nɔ ni Nuŋtsɔ Ofe Yehowa kɛɛ nɛ: ‘Klɛŋklɛŋ nyɔɔŋ lɛ nɔ klɛŋklɛŋ gbi lɛ nɔ lɛ, ŋɔɔ tsinai lɛ ateŋ tsinanuu* ni kpa ko bɛ ehe, ni okɛjie jamɔhe lɛ he esha lɛ.+ 19 Osɔfo lɛ baaŋɔ esha afɔle lɛ lá lɛ eko ni ekɛkpa sɔlemɔ shĩa lɛ shinaatso lɛ,+ kɛ kpoku ni bɔle afɔleshaa latɛ lɛ he koji ejwɛ lɛ, kɛ mligbɛ kpo lɛ agbó lɛ shinaatso lɛ he. 20 Nakai nɔŋŋ obaafee yɛ gbi ni ji kpawo yɛ nyɔɔŋ lɛ nɔ kɛ́ mɔ ko ejeee gbɛ loo eleee ni efee esha;+ ni nyɛkpãtã nyɛhã sɔlemɔ shĩa lɛ.+ 21 “‘Klɛŋklɛŋ nyɔɔŋ lɛ nɔ, yɛ gbi ni ji 14 yɛ nyɔɔŋ lɛ nɔ lɛ, nyɛbaaye Hehoo gbi jurɔ lɛ.+ Nyɛkɛ gbii kpawo ayea blodo ni ashikishaŋ-sha bɛ mli.+ 22 Nakai gbi lɛ nɔ lɛ, lumɔ lɛ baahã tsinanuu* koni akɛshã esha afɔle ahã lɛ diɛŋtsɛ kɛ shikpɔŋ lɛ nɔ bii lɛ fɛɛ.+ 23 Yɛ gbi jurɔ lɛ mli gbii kpawo lɛ fɛɛ anɔ lɛ, ekɛ tsinahii* kpawo ni kpa ko bɛ amɛhe kɛ gwantɛŋhii kpawo ni kpa ko bɛ amɛhe baahã akɛ shãa afɔle kɛhã Yehowa yɛ gbii kpawo lɛ eko fɛɛ eko nɔ,+ ni ekɛ abotianuu hu baahã daa gbi akɛ esha afɔle. 24 Agbɛnɛ hu, ekɛ ŋmaa afɔle efa kome baahã kɛhã tsinanuu* fɛɛ tsinanuu, kɛ efa kome kɛhã gwantɛŋnuu fɛɛ gwantɛŋnuu, kɛ agbɛnɛ hu, mu hin* kome kɛhã efa fɛɛ efa. 25 “Yɛ nyɔɔŋ ni ji kpawo lɛ nɔ, yɛ gbi ni ji 15 yɛ nyɔɔŋ lɛ nɔ lɛ, ekɛ nakai esha afɔle lɛ, kɛ shãa afɔle lɛ, kɛ ŋmaa afɔle lɛ, kɛ mu lɛ nɔŋŋ baahã gbii kpawo be ni ayeɔ gbi jurɔ lɛ.’”+\n^ Eji ninetalɔ kakadaŋŋ. Kwɛmɔ Saji Krokomɛi B14 lɛ.\n^ Loo “Ehusui lɛ fɛɛ mli kɛkpe lɛ.”\n^ Ni ji, sɔlemɔ shĩa lɛ.\n^ Kwɛmɔ Saji Krokomɛi B14 lɛ.\n^ Loo “mina.” Kwɛmɔ Saji Krokomɛi B14 lɛ.